text:
आजु के फोटो
(मणिपुर विधानसभा चुनाव में वोटिंग मशीन वगैरह ले के चलल मतदान कर्मी. )
बिहार के खबर
- मार्च ले राज्य में तीन सौ नया मवेशी अस्पताल खोलल जाई आ पाँच सौ पशु चिकित्सकन के बहाली कइल जाई.
- रोहतास के चेनारी इलाका में एगो ट्रैक्टर ट्राली पलटला का चलते एगारह लोग घवाहिल हो गइल जवना में तीन जने के हालत गंभीर बा.
- छपरा जिला के डोरीगंज इलाका में मेहरौली घाट पर गंगा-घाघरा नदी के संगम के नियरा दू गो नावन के टकरइला से एगो नाव डूब गइल जवना पर सवार तीन जने लापता बतावल जात बाड़े.
उत्तर प्रदेश के खबर
- जौनपुर के मुख्य चिकित्साधिकारी के कार्यालय पर दुसरका बेर छापा पड़ल. कुछ दिन पहिलहु छापा पड़ल रहुवे. सीबीआई राष्ट्रीय ग्रामीण स्वास्थ्य मिशन घोटाला के जाँच करत बिया.
- मुख्तार अंसारी के दिल्ली के एगो अदालत नौ फरवरी के हाजिर करावे के आदेश दिहल यूपी पुलिस के.
- यूपी चुनाव के दुसरका दौर में 1099 उम्मीदवार मैदान में रह गइले. आजु नाम वापस लेबे के आखिरी दिन रहुवे.
- उप्र चुनाव में कांग्रेस के विजन डॉक्यूमेंट में बीस लाख लोग के नौकरी देबे आ नया हरित क्रांति के बात कहल गइल बा. एह पर भाजपा नेता मुख्तार अब्बास नकवी पूछले बाड़न कि वोटन के सौदागर, सपना कब से बेचे लगलन.
- बसपा से आइल नरेश अग्रवाल के सपा के राष्ट्रीय महासचिव बना दिहल गइल.
- भाजपा के चुनाव घोषणा पत्र में कहल गइल बा कि ओकर सरकार बनल त पिछड़ा वर्ग के कोटा से काट के अल्पसंख्यकन के दिहल आरक्षण रद्द कर दिहल जाई आ कोर्ट से मिलल जमीन पर राम मंदिर बनावल जाई.
- कल्याण सिंह मुलायम सिंह के ठग बतावत कहलन कि अइसन कवनो सगा नइखे जेकरा के मुलायम ठगले ना होइहें.
- यूपी चुनाव में सपा के प्रचार अभियान से अबकी बॉलीवुड के रंग गायब बा.
- जदयू तृणमूल कांग्रेस से सीट के बँटवारा के बाति करत बावे.
देश के खबर
- भंवरी मामला में गिरफ्तार एगो आरोपी शिक्षक के सीबीआई हिरासत में भेजल गइल.
- विशिष्ट पहचान पत्र पर आखिरकार गृहमंत्रालय आ भाविपप्राधिकरण का बीच देश के आधा आधा नागरिकन के पहचान पत्र बनावे पर सहमति बन गइल.
- हैदराबाद के एगो अदालत ने एम्मार टाउनशिप मामिला में वाईएसआर कांग्रेस पार्टी के अध्यक्ष वाई.एस. जगनमोहन रेड्डी के सहयोगी सुनील रेड्डी के दू दिन खातिर सीबीआई के हिरासत में भेज दिहलसि.
- केरल के राज्यपाल एम हसन फारूके गुर्दा का बेमारी का चलते एगो निजी अस्पताल में मौत हो गइल जहाँ ऊ कई दिन से भरती रहले.
- अवैध खनन मामले में कर्नाटक मे मुख्यमंत्री रहल आ अबही केन्द्र के विदेश मंत्री एस एम कृष्णा के खिलाफ जाँच पर अंतरिम रोक लगवलसि सुप्रीम कोर्ट.
- 2जी घोटाला में एस्सार समूह आ लूप टेलीकॉम के प्रोमोटरन के फेर सम्मन भेजल गइल. पिछला सम्मन पर ई लोग हाजिर ना भइल रहुवे.
- तिहाड़ जेल में “कैम्पस प्लेसमेंट” का जरिये 142 कैदियन के नौकरी दिहल गइल.
- भारतीय नौसेना में दुसरका प्रशिक्षण पोत आईएनएस सुदर्शिनी आजु शुक का दिने शामिल कइल गइल.
- अन्ना हजारे के कहना बा कि उनुका थप्पड़ वाला बयान के गलत मायने में पेश कइल गइल बा.
- देशी तकनीक से बनल चालक रहित लड़ाकू विमान लक्ष्य-2 के आजु बालासोर परीक्षण रेंज से सफल परीक्षण कइल गइल.
- मणिपुर में शनिचर का दिने मतदान में 279 उम्मीदवारन के किस्मत के फैसला होखे जात बा. मणिपुर विधानसभा के सगरी 60 सीट खातिर एके दिन मतदान होखे वाला बा.
- कोलकाता के एएमआरआई अस्पताल के 2 गो अउरी निदेशक के गिरफ्तार कर लिहल गइल. पहिले से सात गो निदेशक जेल में बाड़े.
- सु्प्रीम कोर्ट नक्सली नेता कोबाद गाँधी के जमानत दिहला पर रोक लगा दिहलसि. ओकरा के आंध्र प्रदेश उच्च न्यायालय जमानत दे दिहले रहुवे.
- जयललिता अपना दू गो मंत्रियन के हटा दिहली.
दुनिया के खबर
- दक्खिन अफ्रीका में डायनासोर के उनइस अरब साल पुरान आशियाना मिलल बा.
- सक्रिय राजनीति से संन्यास ले सकेली अमेरिका के विदेश मंत्री हिलेरी क्लिंटन.
- इराक में भइल आत्मघाती कार विस्फोट में 22 लोग के जान चल गइल.
- जी-4, भारत, ब्राजील, जर्मनी आ जापान, संयुक्त राष्ट्र सुरक्षा परिषद के स्थायी अउर अस्थायी दुनु तरह के सदस्यन के गिनिती बढ़ावे के माँग कइले.
- प्रधानमंत्री गिलानी शुक का दिने कहलन कि पाकिस्तान लवटला पर परवेज मुशर्रफ के गिरफ्तार कर लिहल जाई.
- त्रिनिदाद के सूचना प्रौद्योगिकी केन्द्र का तरह विकसित करे में मदद करी भारत.
- पाकिस्तान के सैन्य अकादमी पर रॉकेटन से हमला भइल. संजोग से केहु हताहत नइखे.
- मेक्सिको में पड़ल सूखा का चलते करीब पचीस लाख लोग भूखमरी के शिकार बन सकेले.
- पाकिस्तान के प्रधानमंत्री यूसुफ रजा गिलानी के कहना बा कि ओहिजा सभे लोकतंत्र चाहत बा आ केहु ‘संविधान के लाँघल नइखे चाहत.’
- पाकिस्तान में सूचना प्रसारण विभाग से जुड़ल नेशनल असेम्बली के स्थाई समिति सिफारिश कइले बिया कि निजी टेलीविजन चैनलन पर केहुओ के देश का खिलाफ ना बोले दिहल जाव.
- नाइजीरिया में बियफे का दिने 15 गो व्यापारियन के कुछ बंदूकधारी हत्या कर दिहले सँ.
व्यापार व्यवसाय के खबर
- एप्पल बनावत बा एगो ‘यूनिवर्सल टचस्क्रीन रिमोट’ जवना से टीवी, वीडियो टेप प्लेयर, डीवीडी प्लेयर आ कम्प्यूटर सबहन के चलावल जा सकी आ अलगा-अलगा रिमोट राखे के जरूरत ना पड़ी.
- एसोचैम के उमेद बा कि एह साल अंतरिक्ष आ रक्षा क्षेत्र में निर्यात बढ़ जाई.
- रंगराजन के अध्यक्षता में चीनी उद्योग के अध्ययन करे खातिर विशेषज्ञ समिति बनावल गइल बा. सरकार के नियंत्रण में ई अकेला उद्योग बाँचल बा.
- शुक का दिने शेयर बाजारन में तेजी रहल आ सेंसेक्स 157 अंक उपर बंद भइल.
- टैबलेट बाजार में एंड्रॉयड के हिस्सेदारी बढ़ के 39 फीसदी हो गइल.
- अगिला साल के रक्षा बजट में कटौती कइलसि अमेरिका.
मनोरंजन का दुनिया से
- नृत्य-निर्देशक से फिल्मकार बनल फराह खान अब अभिनयो में हाथ अजमइहे.
- ऋतिक के कहना बा कि बिग बी से उनुकर तुलना कइल सही बात नइखे. ऋतिक के फिल्म ‘अग्निपथ’ प्रदर्शित होखला के पहिलका दिने 25 करोड़ के कमाई कइलसि. कमाई में ई फिलिम ‘बॉडीगार्ड’ आ ‘रा वन’ के पीछे छोड़ दिहलसि.
- डेविड धवन के नीक लगली ‘चिकनी चमेली’ कैटरीना.
खेल के खबर
- आस्ट्रेलियन ओपन में एंडी मरे के हराकर फाइनल में पहुंचले नोवाक जोकोविक.
- टूर्नामेंट ऑफ चैम्पियंस के फाइनल में हार गइली भारत के स्क्वॉश खिलाड़ी दीपिका पाल्लीकल.
- टेस्ट इतिहास के 8वाँ ‘क्लीन स्वीप’ करावे जात बा भारत. एडिलेड टेस्ट में भारत के हारल एकदम तय बा.
- आस्ट्रेलियन ओपन में कुज्नेतसोवा आ ज्वोनारेवा के महिला युगल जोड़ी चैम्पियन बनल.
- एडिलेड टेस्ट में भारत 6 विकेट का नुकसान पर 166 रन बना पवलसि.
- न्यूजीलैण्ड आ जिंम्बाब्वे का बीच खेलल जात नेपियर टेस्ट बरखा का चलते पूरा ना हो सकल. आजु दुसरका दिने महज 15.2 ओवर के खेल हो पावल.
- आस्ट्रेलियन ओपन में सानिया-भूपति के जोड़ी सेमीफाइनल में हार गइल.
- चर्चित खेल पत्रकार रघुनाथ राव के एगो लमहर बेमारी का बाद बियफे साँझ के निधन हो गइल.
28 total views, 4 views today


c: text/html

text:
जालंधर .10 जनवरी (वार्ता) आम आदमी पार्टी एलान कइले बिया कि उ पंजाब के सगरी तेरह लोकसभा सीट से चुनाव लड़ी. आ आपा के राष्ट्रीय संयोजक संजय सिंह बतवले कि आ आपा अकेले चुनाव लड़ी आ ओकर मकसद रही कि अकाली भाजपा गठबंधन आ कांग्रेस दुनू के सफाया कर दे.
संजय सिंह मुख्यमंत्री प्रकाश सिंह बादल सरकार के चेतवले कि अगर उ अपना हरकतन से बाज ना आइल त पंजाब में जन आंदोलन खडा कइल जाई. राजस्व मंत्री बिक्रमजीत मजीठिया के खिलाफ लागल आरोपन के जाँच उच्च न्यायालय भा उच्चतम न्यायालय के मौजूदा जज से करावे के माँग कइलन संजय सिंह.
45 total views, 5 views today

robotstxt: allowed

filter: keep


text:
मौत
मउअत भा मौत (हिंदी: मृत्यु, अंगरेजी: Death) एगो जीवधारी के जिंदा रखे वाला सगरी क्रिया सभ के रुक गइले के स्थिति हवे। जीवबिग्यानी हिसाब से अइसन सगरी जीवीय क्रिया सभ जे कवनो जीवधारी के जिंदा रखें लीं, कौनों कारण बस अगर रुक जायँ तब ऊ जीवधारी मू जाला।[1] बुढ़ापा (उमिर बढ़ के पूरा हो गइल), दुसरा शिकारी जीव के शिकार बन गइल, पोषण के कमी, बेमारी, आत्महत्या, हत्या, भुखमरी, शरीर में पानी के कमी, एक्सीडेंट या फिर घातक चोट के बाद ट्रामा नियर बिबिध कारण से मौत हो सके ला। मू जाए के बाद जीवधारी के शरीर कुछ समय के बाद खराब होखे आ सरे सुरू हो जाला आ अंत में नष्ट हो जाला।
मौत, या आमतौर पर आदमी सभ के मौत, एगो दुःखद चीज के रूप में देखल जाला। अइसन स्थिति, मानवी लगाव के कारण होले। एही वजह से, मनुष्य भा अन्य कई सामाजिक आ भावनाप्रधान जीव सभ में ई खाली भर एगो जीवबैज्ञानिक घटना भर ना होला बलुक एकर भावनात्मक आ सामाजिक पहलू भी महत्व के चीज बा। मौत के भय, डिप्रेसन, दुःख, भावनात्मक दर्द, करुना, दया नियर कई मनोबिग्यानी आ भावना संबंधी चीज मौत से जुड़ल बा। मौत के डर, अकेले कई तरह के चीज खाती जिम्मेदार कारण मानल जाला, कहीं-कहीं ई जीव के सर्वाइवल तक खाती महत्व के चीज मानल जाला।[2]
कई गो संस्कृति सभ में मौत के बाद दोबारा जनम लेवे, यानी पुनर्जनम के मान्यता भी चलनसार बा। मनुष्य के मौत के बाद ओकरे अंतिम क्रियाकरम के भी अलग-अलग जगह अलग-अलग तरीका बा।
संदर्भ[संपादन करीं]
- ↑ Raymond Pearl (2009). The Biology of Death. Read Books. ISBN 978-1-4446-3181-4.
- ↑ Clifton D. Bryant (2003). Handbook of Death and Dying. SAGE. pp. 3–. ISBN 978-0-7619-2514-9.


text:
हिन्दी सिनेमा के मशहुर लेखक के॰ के॰ सिंह अब भोजपुरी सिनेमा के कहानी, पटकथा, आ संवाद लिखे के काम दिनेशलाल यादव निरहुआ के फिल्म “औलाद” से शुरु कइले बाड़न. भोजपुरी सिनेमा के सबले बड़ कमजोरी एकर कथा पटकथा होले. जबकि फिल्म “औलाद” के खास बात इहे कथा पटकथा संवाद बन गइल बा जे दर्शकन के अपना से जोड़ के रख ली. बतावल जात बा कि एह काम खातिर के॰ के॰ सिंह के एगारह लाख रुपिया दिहल गइल जवन अबले कवनो भोजपुरी फिल्म लेखक के नइखे मिलल. औलाद के निर्देशन असलम शेख के बा.
(स्रोत : प्रशान्त निशान्त)
86 total views, 10 views today


text:
न्यू इंदिरा इंटरनेशनल के बैनर तले बनत फिलिम “सरफिरा” के संगीत मुहुर्त पिछला दिने मुंबई के M4U स्टूडियो में कइल गइल. एह मौका पर उदित नारायण आ प्रियंका सिंह के आवाज़ में गाना रिकार्ड कइल गंइल.
निर्माता नरेन्द्र सिंह के एह फिलिम के लेखक-निर्देशक मिथिलेश अविनाश, गीतकार विनय बिहारी, राजेश मिश्रा अउर अशोक सिन्हा, संगीतकार छोटे बाबा, निर्माण नियंत्रक कन्हैया (रवि कुमार) हउवें.
मुख्य भूमिका में शिवम तिवारी, अविनाश शाही, जितेन्द्र सिंह, दीपक भाटिया, विष्णु शंकर बेलू , अमित उपाध्याय, गोपाल राय आ विपिन सिंह वगैरह बाड़ें.
एकर शूटिंग 15 मार्च से शुरू हो जाई.
लेखक-निर्देशक मिथिलेश अविनाश कहलें कि ई फिलिम समाज में पसरल बुराइयन के उजागर करी आ देखाई के कइसे एगो आम आदमी के जब इंसाफ ना मिले, समाज से बेर बेर धोखे मिलेला त ऊ मजबूर “सरफिरा” बन जाला आ अन्याय से लड़े खातिर आखिरी रास्ता ध लेला.
(अपना न्यूज)
38 total views, 4 views today


text:
निरहुआ इंटरटेनमेंट अउर शिवा फिल्मस् का बैनर तले बनल आ रमाकांत निर्देशित फिल्म ‘‘खून पसीना’’ में नीरज राज पौडेल एगो खूँखार क़ैदी का भूमिका में नज़र अइहें. खून पसीना एह साल के सबले बड़हन बजट वाली फिलिम हिर जवना में नीरज राज, दिनेशलाल यादव ‘‘निरहुआ’’, पवन सिंह, पाखी हेगड़े आ मोनालिसा क साथे अपना अभिनय के जादू देखावत नजर अइहन.
नीरज अबही रमाकांत प्रसाद निर्मित-निर्देशित फिल्म ‘जानवर’, आ अरविंद चौबे निर्देर्शित ‘दिल ले गईल ओढनियावाली’ फिल्म के शूटिंग करावत बाड़े. नीरज राज के ‘खून पसीना’ से बहुते उमेद लागल बा.
(दिनेश यादव के रपट)


text: भोजपुरी समय, धर्मेंद्र पाण्डेय, छपराः भोजपुरी के पहिला उपन्यासकार रामनाथ पांडेय के पुण्यतिथि पर आयोजित ऑनलाइन कार्यक्रम में सारण भोजपुरिया समाज के सलाहकार आ वरिष्ठ सदस्य प्रसिद्ध गजलकार आ भोजपुरी भाषा के विद्वान डॉ.जौहर सफियाबादी कहलें कि श्रद्धेय रामनाथ पांडेय के नाम पर एही बरिस दूगो वेबसाइट संस्था के द्वारा शुरू कइल जाई। एह बारे में विस्तार से बतावत डॉ. सफियाबादी कहनीं कि जहां एगो वेबसाइट के नाम रामनाथ पांडेय भोजपुरी के पहिलका उपन्यासकार रही ओहिजा दूसरका के नाम सारण भोजपुरिया समाज होखी। एओह वेबसाइटन के माध्यम से भोजपुरी के प्रचार-प्रसार के संगे-संगे भोजपुरी साहित्य आ लोककला के हर विधा के प्रोत्साहन दिहल जाई। ऊंहां के बतवनीं कि पांडेयजी के जन्म तिथि 8 जून से 16 जून तक सारण भोजपुरिया समाज के फेसबुक पेज से रोजाना गीत-गजल आ कविता के प्रस्तुति के संगहीं ही विद्वतजन के व्याख्यान के भी आयोजन भइल बा।


text:
जिला वाराणसी, ब्लाक चोलापुर, ताला बाजार। इहां के प्राइमरी स्कूल के बाउण्ड्री गिरले एक साल हो गयल। आउर बाउण्ड्री गिरले के वजह से बच्चन पढ़ाई ना करतन भाग जालन। इ स्कूल में पढ़े वाले पिन्टू, सुमन, गीता रमेश के कहब हव कि इहां स्कूलन के बाउण्ड्री तो गिरले हव शौचालय भी गिरल हव। आउर जब हमनी के शौच लगअला तो तो हमनी टूटलका बाउण्ड्री से भाग जाइला। अगर शौचालय रहे तो हमनी के भागे के ना पड़े। अउरों लोग तो खेले खातिर बाउण्ड्री से निकल के भाग जाला। इहां के अध्यापक सुनीता देवी के कहब हव कि बाउण्ड्री बहुत दिन से गिरल हव। लेकिन अभहीं तक बनल नाहीं हव। प्रधानाचार्य अनिल के कहब हव कि प्रस्ताव देहले रहली बजट पास हो गयल हव जल्दी ही बन जाई। इहां के प्रधान पप्पू यादव के कहब हव कि बाउण्ड्री बनवावे के बजट आ गयल हव एक महीना के अन्दर बन जाई।
अइसे होई पढ़ाई
द्वारा लिखित खबर लहरिया April 9, 2013 47 बार देखा गया
पिछला लेख


text:
राजस्थान में बाँट-बखरा के काम सलटा लिहलसि कांग्रेस
राजस्थान में सत्ता के मलाई बाँटे में तीन दिन से अझूराइल कांग्रेस मामिला सलटा लिहलसि.
अब मुख्यमंत्री अशोक गहलोत का लगे वित्त आ गृह विभाग रही जबकि उनुका डिप्टी साहब सचिन पायलट लोक निर्माण विभाग से आपन भावी निर्माण करीहें.
तीन तलाक पर आजु लोकसभा में चरचा शुरु होखी
मुस्लिम समाज के एगो बड़हन कु-रीति – तीन तलाक – का खिलाफ कानून बनावे ला आजु लोकसभा में चरचा शुरु होखी. भाजपा अपना सगरी सांसदन के आजु सदन में हाजिर रहे के ह्विप जारी कइले बिया.
वइसे सदन में सुचारु चरचा हो पावे के उमेद कमही बा काहे कि अपना देश के विरोधी गोल इचिको ना चहिहें कि मुस्लिम समाज के ठिकेदारन का मरजी का खिलाफ कुछ हो पावे.
सरकारी बैंक के कर्मचारी बुधो का दिन हड़ताल पर रहलें
शनिचर आ अतवार के छुट्टी का संगही शुक के हड़ताल पर रहला का बाद एक दिन सोमार के थोड़ बहुत काम का बाद मंगल का दिने छुट्टी रहुवे. एह पर से बुध का दिने हड़ताल पर रहे के प्लान बना के बैंक वाले साल का आखिर में लमहर छुट्टी के आनन्द ले लिहलें. लोग के परेशानी जवन होखे के बा तवन होखल करे.
वइसे हड़ताल खाली सरकारिए बैंकन के रहुवे बाकिर हड़ताली गिरोह प्राइवेटो बैंकन में काम ना होखे दिहलें.
अगिला साल से आंध्र के आपन अलगा हाई कोर्ट
राज्य के बँटवारा का बादो आंध्र आ तेलंगाना के एके गो कोर्ट रहुवे. अब राष्ट्रपति के दस्तखत हो गइला का बाद अमरावती में एगो नया हाई कोर्ट 1ली जनवरी से काम करे लागी आ आंध्र के लोग के मामिलन के सुनवाई एही कोर्ट में होखल करी.
22 total views, 2 views today


text:
आजुकाल्हु राष्ट्रपति के उम्मीदवार चुने में भाजपा के जवन फजीहत होखत बा ओहसे लागत बा कि ओकरा आपन प्राथमिकता तय करे के समय आ गइल बा. का चाहीं ओकरा, एन केन प्रकारेण सत्ता में चहुँपे के जोगाड़ आ कि अपना तय लक्ष्य के प्राप्ति?
राम मन्दिर आन्दोलन का बाद बनल एनडीए सरकार में भाजपा आपन सब कुछ गँवा दिहलसि. सरकार में बनल रहे खातिर हर तरह के समझौता कइलसि आ परिणाम सभका सामने बा. एनडीए के हालात आजुओ उहे बा. एह गठबन्हन में शामिल हर दल, भाजपा छोड़ के, अपना नीति पर कायम बा आ ओकनी के सटवले राखे खातिर भाजपा सगरी अंगुरियावल महटिया के बरदाश्त कइले जात बिया. कवना फायदा खातिर कवना सोच में?
राष्ट्रपति का चुनाव में लड़े के बा त आपन मजगर उम्मीदवार देव ना त मैदान छोड़ देव. एह मजगर उम्मीदवारन में या त शरद यादव के उम्मीदवार बने खातिर तइयार करावे भा खुद लालकृष्ण आडवाणी के आपन उम्मीदवार घोषित करे. शरद यादव बनीहें ना काहे कि ऊ हारल बाजी पर दाँव चढ़े ला तइयार ना होखीहें. बाकिर लालकृष्ण आडवाणी के उम्मीदवार बनवला से बहुते कुछ संदेश जनता आ अपना सहयोगियन के दे सकेले भाजपा. आडवाणी के राष्ट्रपति चुनाव लड़वा के भाजपा देखा दी कि ऊ एह लड़ाई के मजाक नइखे बने दिहल चाहत आ अपना पूरा ताकत से लड़े के इरादा राखत बिया. हो सकेला कि ओह सूरत मे एनडीए के बाकी दलो पूरा मन से उनुका पक्ष में खड़ा हो जासु. अगर ना खड़ा भइलें त मान लेबे के चाहीं भाजपा के ई संहतिया ना हउवें बलुक संगे रहि के घात करे वाला हउवें. तब अइसनका लोग से दूरी बनाइए लिहला में भलाई होखी भाजपा के.
अगर आडवाणी के एह पर आपत्ति होखे त उनुका के समुझावल जा सकेला कि देश के कवनो कानून राष्ट्रपति के चुनाव लड़े वाला के बाद में सांसद भा प्रधानमंत्री बने से ना रोके. अबहीं राष्ट्रपति के चुनाव फरियावे के बा संसद के चुनाव दू साल बाद देखल जाई.
आजु का राजनीति में देश के सबले बडका समुदाय के पक्षधर केहू नइखे. इहाँले कि ओह समुदाए में विभीषण आ जयचन्दन के भरमार हो गइल बा. आपन राज बचावे खातिर हमलावर के आपन बेटी सँउपे वाला राजा ना रहतें त का देश अतना दिन ले गुलाम रहल रहीत? जे लड़ाई से भागत रहेला ऊ बाद में लड़े लायक ना रहि जाव. भाजपा के हालत इहे हो गइल बा. हमेशा मिमिंयात आ दोसरा के बात मान लेबे वाला के सम्मान केहू कइसे करी?
टटका बात बा नीतीश कुमार के बयान जेहमें ऊ कहले बाड़न कि भाजपा के चाहीं कि आपन प्रधानमंत्री के उम्मीदवार तय कर लेव जेहसे सहयोगी फैसला कर सकसु कि उनुका का करे के बा. नीतीश अपना हिसाब से बिल्कुल सही कहले बाड़न बाकिर का भाजपा में अतना बेंवत रहि गइल बा कि ऊ अपना हिसाब से सही बात कहि सको ? हम ना त भाजपा के सदस्य हईं ना कवनो अधिकारी बाकिर भाजपा के शुभचिन्तक अपना के जरूर मानीलें काहें कि देश में अकेला भाजपे बिया जे कांग्रेस के गलत नीतियन के मुकाबला कर सकेले आ देश के बड़हन जमात के हित के रक्षा कर सकेले अगर करे के चाहे. बार बार नरेन्द्र मोदी के खिलाफ होखे वाला बयान बाजी के विरोध कइल ओतने जरूरी बा. साबित हो चुकल बा कि गुजरात दंगा में नरेन्द्र मोदी के कवनो हाथ ना रहे. हँ ओह दंगा के समय पर काबू कर लेबे के सम्मान उनुका के जरूर दिहल जा सकेला. बाकिर ओही नरेन्द्र मोदी के देश के सेकुलर जमात बार बार गरियावत रहेले आ भाजपा चुपचाप सुनत रहि जाले. भाजपा के ई मान लेबे के चाहीं कि देश के कल्याण सेकुलरिज्म से नइखे होखे वाला सर्व धर्म समभाव से होखे वाला बा. जहवाँ कवनो धर्म भा मजहब के ना त बेजा बढ़ावा दिहल जाव ना बे जरूरत निंदा कइल जाव.
दोसरे का दिक्कत बा भाजपा के आपन नेता चुन लेबे में? पूरा राष्ट्रीय कार्यकारिणी बइठे आ तब ले बइठावल जाव जब ले कवनो एक आदमी भा महिला के नेता चुन नइखे लिहल जात. एक बेर भाजपा तय कर लेव त जनतो के सहूलियत हो जाई आपन राय तय करे में. अगर भाजपा कांग्रेस के बी टीम बनल चाहत बिया त बनो ई ओकरा फैसला होखी बाकिर जनतो तब बी टीम के काहे समर्थन करी काहे ना सीधे ए टीम के करी? अगर भाजपा ओही राहे चली जवना पर देश के सेकूलर जमात चलत बा त का जरूरत बा ओकर?
दोसरे भाजपा के इहो तय कर लेबे के चाहीं कि के ओकर स्वाभाविक सहयोगी हो सकेला आ के कवनो फायदा का लालच में ओकरा से सटे वाला बा. अपना स्वाभाविक सहयोगियन के भलही चिंता कर लेव भाजपा बाकिर लालची सहयोगियन खातिर आपन विचारधारा तजल ठीक ना कहाई. याद करे भाजपा जब ओकरा लगे संसद में बस दू गो सीट बाँचल रहि गइल रहे? ओकरा बाद ओकर वापसी ओकरा विचारधारा का चलते भइल रहुवे जवना के अटल बिहारी बाजपेयी के भलमनसाहत में गँवा दिहलसि भाजपा आ बढ़िया सरकार चलवला का बावजूद अगिला चुनाव हार गइल रहे. अगर भाजपा आपन कोर्स करेक्शन ना करी त २०१४ का चुनाव का बाद भाजपा के हालत अउरी पातर हो जाई. समय आ गइल बा जब भाजपा छाती ठोक के आपन नेता तय कर लेव आ कह देव सहयोगियन के कि जेकरा रहे के बा से रहे जेकरा जाए क बा से जाय.
– संपादक, अँजोरिया वेबसाइट समूह


text:
नून-तेल-लकड़ी मे फंसि गइल जनता
नाहीं त तखता पलटि देत जनता!
ओके लगेला की होत बा सब अच्छा
नइखे मालूम के बा झूठा के बाद सच्चा
भेड़ियन के बीच में भइल नंगी जनता
नाहीं त तखता पलटि देत जनता!
धरम-करम मेें उ बा गइल अझुराई
जात-पात ऊंच-नीच के रोग लगाई
भरम मे भागल जाले कांवर लेके जनता
नाहीं त तखता पलटि देत जनता!
बरध जइसे रात-दिन बहावे पसीना
पेट जिआवे फारि धरती के सीना
किसमत पे रोवै बइठ करे कुछ ना जनता
नाहीं त तखता पलटि देत जनता!
मेहनत से दूर जवन काटैं मलाई
हक अधिकार गइल जनता भुलाई
घोड़ा बेच अबहूं सोअत बा जनता
नाहीं त तखता पलटि देत जनता!
ग्यान के आंधी एक दिन भरम उड़ाई
बुद्ध कबीर के तब सपना पुराई
फूले, बाबा, भगत के भुलाइल बा जनता
नाहीं त तखता पलटि देत जनता!
- राम बचन यादव
प्रवक्ता (हिन्दी) आदित्य नारायण राजकीय इंटर कॉलेज चकिया, चंदौली


text:
आदित्यपुरः रविवार को सामाजिक संस्था नरेंद्र मोदी फैंस क्लब द्वारा आगामी 26 दिसंबर को आयोजित छठा महा रक्तदान शिविर की तैयारी को लेकर एक बैठक रोड न. 8, आदित्यपुर-2 में सम्पन्न हुई. बैठक में यह निर्णय लिया गया, कि क्लब के सदस्यों द्वारा 2100 रक्त दाताओं का निबंधन रक्दान शिविर के पूर्व किया जाएगा. (नीचे भी पढ़े)
बैठक में मुख्य रूप से संरक्षक सतीश शर्मा, अध्यक्ष प्रभाकर शर्मा, पूर्व पार्षद धनंजय गुप्ता, मनमोहन सिंह , जितेन्द्र शुक्ला, सूरज भोला, सरोज सिंह, डीएन शर्मा, अजय सिंह, हरेंद्र तिवारी, संजीव सिंह, प्रहलाद मिश्रा, गौरव सिंह, अंजनेय पराशर, अमित सिंह, अभिलाष मिश्रा, दीपक महतो, अभिषेक भारद्वाज, रहीश, विनय कंचन, विश्वनाथ त्रिपाठी ( गुड्डा) , रोहित यादव, चंदन शर्मा, सावन गुप्ता, पवन सिंह, अजय कुमार,( पप्पू) , आशुतोष सिंह, अविनाश राज, प्रशांत आचार्य, धीरेन्द्र ओझा, रितेश सिंह, राजेश मंडल, प्रकाश रंजन, सूरज सिंह, अश्विनी कौशिक, अजय कुमार सिंह, मनीष बारीक, शशि शेखर, मोहन झा , मिश्रा, अनिल ठाकुर, बप्पी चक्रबर्ती, दीपू बनर्जी, सुनील सिंह, सुधांशु, प्रीतम कुमार , हरिओम शरण , जयदीप शर्मा, लाल बाबू पांडेय, लालू बेसरा, छोटू, अनिल पांडे, अम्बिका प्रताप सिंह उपस्थित थे.


text:
– हरेन्द्र कुमार पाण्डेय
अबले जवन पढ़नी ओकरा आगे …)
-‘अरे योगेश्वर, कहां घुम तार?’ ऊ कहलन.
-‘सर प्रणाम. हम समस्तीपुर जैन स्कूल में ज्वाइन कइले बानी. महीना भर भइल. रउरा कब से हईं इहां?’
-‘हम त रिजल्ट का बादे लाग गइनी इहां. बिहार के त पालटिक्स समझते बाड़. हम देखनी चांस काहे मिस करे के. लाग गइनी.’ – ‘कइसन भइल बा तोहार परीक्षा?’
-‘हमरा तरफ से ठीक ही बा. बाकिर रउरा सबके आशीर्वाद. ‘
-‘पटना यूनिवर्सिटी में हमरा आशीर्वाद से कुछ नइखे होखे वाला. हम त सम्पर्को ना राखीं. चल तू आ गइल त खबर लगाइले.’ बात पर बात निकलत गइल. कब सांझ हो गइल पता ना चलल. बात-बात पर जुगेसर के जे बुझाइल ओकर सार इहे रहे कि पांडेय जी के मुजफ्फरपुर के कवनो महान ब्यक्ति के लडक़ी से शादी कइला के दहेज में उनका ई लेक्चरारशिप मिलल बा. इहो खबर लागल कि बड़ी जल्दी दरभंगा विश्वविद्यालय बने वाला बा, आ बिनय पांडेय के कुछ विशेष दायित्व मिले वाला बा. जुगेसर का रामसुन्दर प्रसाद के बात याद आ गइल. उनका चेहरा पर एक बार मुस्कान फैल गइल.
जिन्दगी रुटीन भइल जात रहे कि एगो चिट्ठी एक बार फिर जुगेसर के ध्यान पटना खींच ले गइल. अंतर्देशीय पत्र पर पूजा के चिट्ठी रहे –
‘आदरणीय सर,
प्रणाम.
आप त हमनी के भुला गइनी लेकिन हम आप के हमेशा याद कर तानी. हमार रिजल्ट निकलल बा. मेडिकल हमरा बस के बात नइखे. पार्ट वन के परीक्षो कुछ ठीक नइखे भइल. न जाने भगवान के का मर्जी बा. अइसहूं भगवान हमरा के त ना बुद्धि दिहले बाडऩ ना सूरत. अच्छा नइखे लागत. दीदी आइल रल, बिल्कुल बदल गइल बड़ुवे, ड्रेस त ड्रेस, भाषो बहुते बदल गइल बा.
एक दिन हम आपके बात चलवनी त अइसे मुंह बिचकवली कि हमरा खराब लागल. मम्मीओ के अच्छा ना लागल ह दीदी के ब्यवहार. हम आपके चिट्ठी लिखे के त कह ना सकीं. हमार भूल त्रुटि माफ करब आ आपन खयाल राखब.
आपके,
पूजा’
चिट्ठी एक बेर फेर पढ़लन जुगेसर. पटना के जिन्दगी में पढ़ाई का अलावे बैकुण्ठ जी के परिवारे उनका खातिर महत्वपूर्ण रहे. पूजा के चिट्ठी पाके एक बार उनका ऊ सारा समय याद आवे लागल. बिछावन पर सूतल-सूतल पूजा के हर छोट-मोट बात उनका सामने घूमे लागल. कतना अंतर बा अर्चना आ पूजा में.
छुट्टी के दिन रहे. विनय जी से मिले खातिर उनका घर पहुंच गइलन जुगेसर.
-‘आव-आव योगेश्वर.’ बड़ा गर्मजोशी से स्वागत कइलन विनय पाण्डेय. अन्दर ड्राइंग रूम में बइठवलन. सोफा रखल रहे. सामने छोटहन टीवी. साइड में फ्रिज. उनका के बैठा के विनय जी अन्दर गइलन. अन्दर जनानी आवाज सुनाइल. एगो गिलास में पानी ले आ के जुगेसर का सामने रखाइल.
बहुत देर तक बातचीत चलत रहल. एही बीच एगो औरत ड्राइंग रूम में आइल. उहां जे कोई बइठल बा एपर जइसे ध्यान ना दिहलस. सलवार सूट में. इ समझ में ना आइल कि ऊपर के हिस्सा कहां खतम भइल आ नीचे कहां शुरू भइल. लागत रहे ताड़ के गाछ पर कपड़ा बा. छोट-छोट केस.
जुगेसर के जिज्ञासा समझ गइलन विनय जी कहलन – ‘तोहार भाभी.’
भाभी सुन के उहो मूड़ी घुमवली. जुगेसर के जोड़ल हाथ ओइसहीं रुक गइल – ‘प्रणाम भाभी जी’ के सम्बोधन जइसे गला में अटक गइल. निकले के चाहीं सोच के जुगेसर जी उठे लगलन – ‘फिर अइह योगेश्वर. आज त तहरा के चायो ना पिला सकनी. असल में काम करे वाली गांवे चल गइल बिया.’
जुगेसर का समझे के कुछ बाकी ना बाचल. बड़ा महंगा सौदा कइले बाडऩ विनय पाण्डेय. ना ऊ अइसन ना करिहन. रात के बाबूजी के चिट्ठी लिखे बइठलन. तीन-चार दिन के छुट्टी रहे. जुगेसर ठीक कइलन एक बार गांवे घूम आइल जाव. जाये में दू दिन बाकी रहे. बाबूजी के चिट्ठी सारा प्लान बिगाड़ दीहलसि.
चिट्ठी में त बहुत कुछ लिखल रहे. जवन मुख्य बात रहे ओकर माने रहे उनकर पिछला चिट्ठी बाबूजी के इज्जत जरा के खाक कर देले बा. रामसुन्दर प्रसाद जी के रिश्ता ना करके ऊ आपन त जिन्दगी खराब कइलहीं बाडऩ खानदानो के आशा गंगाजी में बहा दिहलन.
एगो लाइन दू तीन बार रहे-
– ‘तहरा से हम आपन सम्पर्क तुड़त बानी. तू हमरा मरलो पर मत अइह, ई प्रार्थना कम से कम रखिह.’
जुगेसर त एक बार किंकर्तव्यविमूढ़ हो गइलन. जब सामान्य भइलन त उनकर दृढ़ निश्चय चेहरा पर झलके लागल. छुट्टी में चपरासीओ कहीं जाए के प्लान कइले रहे. जुगेसरो सोचले पटने घूम आवल जाव. स्टीमर से उतर के रिक्सा में बइठलन. बैकुण्ठ जी का दरवाजा पर घंटी बजावे का पहिले एक बार मन हिचकल. लेकिन दोसरा जगह कहां जइहन सोच के घंटी बजवलन. अन्दर से बैकुण्ठे जी के आवाज आइल. बतवले – ‘योगेश्वर.’
सुनाई पड़ल – ‘अरे पूजा, देख के आइल बा?’
दरवाजा खुलल. सामने पूजा. पीछे बैकुण्ठ जी. सबसे पीछे उनकर स्त्री. पूजा के पैर जइसे एकबारगी ठिठक गइल. चारो आंख एक दूसरा पर ठहर गइल. दूनो जाना के पैर छुअलन जुगेसर. बैकुण्ठजी उनके लेके ऊपर गइलन. उनकर कमरा ओइसने रहे जइसन छोड़ गइल रहस. ऊ बिछावन फइलवलन. तब तक बैकुण्ठजी खिडक़ी खोल दिहलन. एक जना कुर्सी पर आ एक जन बिछावन पर बइठलन. दूनो जाना का मुंह से एके साथ निकलन – ‘का हाल चाल बा?’
बैकुण्ठ जी मुंह खोललन – ‘हमरा घर के त हाल आपके मालुम होई. पूजा के मेडिकल ना निकलल. पार्ट वनो जइसे तइसे कइलसि ह. अब कहतारी मेडिकल में ना बइठेब.’
उनकर रोवल देख के जुगेसर पुछलन – ‘आ अर्चना के का हाल बा?’
-‘ठीके-ठाक बा. आइल रली छुट्टी में. सेकेंड ईयर हो गइल एह साल. अब आपन बतावल जाव.’
-‘हमार त नया जिन्दगी बा. स्कूल के मास्टरी. कइसहूं चलता.’
-‘अरे मास्टरी त आप शौक से ज्वाइन कइली हँ. अब त महीना भर में रिजल्ट आई. पटना विश्वविद्यालय के फर्स्ट क्लास फर्स्ट लडिक़ा मास्टरी थोड़े करी.’
‘का जे कहतानी.’ जइसे शरमा गइलन जुगेसर. – ‘फर्स्ट क्लास फर्स्ट हमरा जइसन आदमी ना मिलेला का?’
-‘देखीं हमहूं विश्वविद्यालय में बानी. कुछ त खबर पाइला. एह बार कवनो बंगाली लडिक़ा बा ना क्लास में. एहू से प्रो.चटर्जी एकदम टाइट बाडऩ. बाकिर झा जी आ राय जी के झगड़ा आप के मालुमे बा. दूनो जाना एक दोसरा क कैंडिडेट के टांग खींचे में लागले बा लोग.’ बाकी जुगेसर चुपचाप सुनत रहलन.- ‘ई शिक्षा व्यवस्था ह. इहां पढ़ाई नां, जात-भाई के बिचार होता ग्रेड देबे में.’
-‘देखी हम ओकर आसो नइखी रखले. जल्दी रिजल्ट निकल जाव इहे बहुत बा.’
-‘एक महीना के अन्दर निकल जाई. एक्सटर्नल सुननी ह नम्बर भेजिओ दिहले बा.’
तबही पूजा एगो ट्रे में दूगो चाय आ एक प्लेट में समोसा लेके ढुकली. एक बेर जुगेसर ओकरा ओर देखलन. आंख मिलल. पूजा आंख झुका लिहलस. धीरे से प्लेट टेबुल पर रख के खड़ा हो गइली.
-‘लीहल जाव. ‘ कहके बैकुण्ठ जी चाय के कप मुंह से लगवनल. जुगेसर के शुरू कइल देख के पूजा कहलस – ‘आज हम खाना बनावतानी. बाहर मत खाइब.’
जुगेसर जिज्ञासा सूचक नजर से बैकुण्ठ जी का तरफ देखलन.
दोसरा दिन जुगेसर यूनिवर्सिटी के तरफ गइलन. चटर्जी सर के कमरा पर खटखटा के अन्दर गइलन.
-‘यस मिस्टर प्रसाद, हाऊ डू यू डू.’
-‘सर, ठीक हूं. ‘
-‘देन, आगे क्या प्रोग्राम है प्रसाद?’
-‘अब सारा कुछ त रिजल्ट पर निर्भर बा, सर.’
-‘दैट विल कम वैरी सून. लुक, अभी जो टाइम आ रहा है टीचिंग में रहने का वास्ते पीएच.डी. बहुत जरूरी है. तुम अभी उस तरफ सोचो.’
-‘मन तो मेरा भी होता है सर. लेकिन…’
-‘आई नो, आई नो. जेनेरल प्रोब्लम ऑफ बिहारीज. नो जाब, नो मनी. आर यू मैरेड?’
-‘नो सर.’
-‘देखो माई ब्वाय. पहले ठीक करो.. फिर रास्ता ऊपर वाला देगा. हैव फेथ इन योरसेल्फ. ओ.के..’
जुगेसर देखलन चटर्जी सर टेबुल पर कुछ लिखे लगलन. ऊ प्रणाम कर के निकल गइलन. बहुते प्रोत्साहन महसूस होत रहे. त का बैकुण्ठ जी ठीके कहत रलहन?
कब दिन निकल गइल. एगो क्लासमेट मिल गइल. पटने के रहे. ऊ आईएएस के तैयारी करत रहे. पिछला बार एलायड मिलल रहे ना गइल. ओकरे साथे गांधी मैदान से टहलत-टहलत फ्रेजर रोड का ओर निकल गइलन जुगेसर. उहां से स्टेशन के तरफ. ऊ हनुमान जी के बड़ा भक्त रहे. ओकरा साथ-साथ जुगेसरो भगवान का सामने माथा झुकवलन तब हनुमान मंदिर के चेहरा आज जइसन ना रहे. लौटे में करीब 9 बज गइल. गेट पूजा खोलली.
-‘कहां-कहां घूमत रनीह सारा दिन. हाथ मुंह धोईं हम खाना ले आवतानी. ‘
जुगेसर कमरा में जाके कपड़ा बदललन. हाथ मुंह धोके अभी पायजामे पहिनले रहस कि पूजा खाना लेके पहुंच गइल. अपना खाली बदन पर बड़ा लाज लागत रहे. शर्ट बैग में रहे. जवना के निकाले जाए का जगह पूजा खड़ा रहे. उनकर शरमाइल देख के पूजा खिलखिला के निकल गइल. तब जा के उनका सांस में सांस आइल.
तिसरका दिन साँझिए के बैकुण्ठ जी के बता दिहलन जुगेसर जे काल्हु सबेरे ऊ निकल जइहन. रात में नींद ना आवत रहे. ऊ उठ के छत पर टहले लगलन. चांदनी रात रहे. चारों ओर सन्नाटा. ऊ सीढ़ी के पीछे की ओर रहस. तबही कुछ आहट महसूस भइल. देखलन पूजा हई. धीरे-धीरे फुसफुसाइल – ‘नींद नइखे आवत. ‘
जुगेसर निरुत्तर. ऊ अउर पास अइली. धीमा आवाज आइल – ‘आप त चल जाइब. हमरा के भुला ना नु जाइब?’
जुगेसर चुपचाप निहारत रहलन. टहटह अंजोरिया के परकास में खुलल बाल का बीच चेहरा साफ-साफ देखाई देत रहे.
ऊ आगे बढक़े एकदम सामने आ गइल. दूनो हाथ पकड़ के कहली – ‘का भइल, कुछ बोलत काहे नइखी? जुगेसर के होठ हिलल. दूनो हाथ से पूजा के सर पकड़लन. पूजा के चेहरा अपने आप ऊपर उठ गइल. दूनो के होठ सट गइल. दूनो के सांस रुक गइल रहे. आ साथ में हवो ठहर गइल जइसे. चांद के मुस्कुराइल देख के कहीं कवनो आवारा चिडिय़ा शान्ति भंग क दिहलस. पूजा चिहुंक के अपना के उनका बाहुपाश से अलग कइलस आ तेज पैर नीचे चल गइल.
जुगेसर का पैर पर जोर ना मिलत रहे. ऊ धीरे-धीरे कमरा में अइलन. बिछावन पर लेटत-लेटत कब नींद के गोद में समां गइलन, पता ना चलल.
अबकी बार समस्तीपुर एगो नया अनुभूति लेके अइले जुगेसर. दिन त स्कूल में निकल जाव लेकिन रात में उहे अनुभूति तरह-तरह से याद आवे. ई अइसन बात रहे जवना के केहु से कहलो ना जा सके. एक तरह के कसक, जवना के अनुभव उनका पहिला बार भइल रहे. बीच-बीच में विनोद पाण्डेय जी से कालेज में मिल आवस. एक दिन विनोद जी क्लास लेत रहस. जुगेसर का सब लेक्चरर लोग से परिचय हो गइल रहे. डॉ.ठाकुर अकेलहीं बइठल रहस. उहे समस्तीपुर कालेज में पीएच.डी. कइले रहस. स्वाभाविक रूप में थोड़ा अकड़ रहे. आज उहे बात उठवलन – ‘कब तक रिजल्ट आ रहा है आप लोगों का योगेश्वर बाबू?’
-‘सर, कहत रल लोग एही महीना में. ‘
-‘फिर क्या सोच रहे हैं? टीचिंग में आना है या कोई दूसरा विचार कर रहे हैं. ‘
-‘अभी तक त कुछ निर्णय ना कर पइले हईं. ‘
-‘यही तो प्राब्लम है बिहारियों का. सोचते हैं समय आने पर सोचेंगे. अरे भाई, समय आने पर सोचने का समय थोड़े मिलता है. ‘ अपना अलंकृत वाक्य पर खुद मुस्कुराये लगलन डॉ.ठाकुर.
-‘अब हम का कहीं सर. सबकर आपन लिमिटेशन होला.’
-‘लिमिटेशन का सहारा लेकर अपना दोस्त की तरह नहीं बन जाना भैया.’
जुगेसर इशारा समझे के कोशिश कइलन. उनकर भंगिमा देख के डॉ.ठाकुर समझ गइलन स्पष्ट कइल जरूरी बा. ऊ कहलन – ‘लिमिटेशन लाता है समझौता. और आदमी जब जिन्दगी से समझौता करता है एक के बाद दूसरा समझौता उसे नीचे ढकेलता जाता है.’
जुगेसर डॉ.ठाकुर के एक-ए-गो शब्द जइसे समझे के कोशिश करे लगलन. तब ले घंटी बज गइल. डॉ.ठाकुर उठके उनका पीठ पर हाथ रख के कहलन -‘हम क्लास में चलें भाई. बेस्ट ऑफ लक.’
थोड़ देर में विनोद जी आ गइलन. आज जुगेसर उनका ओर बड़ा ध्यान से देखे लगलन. ऊ धम्म से कुर्सी पर बइठलन. पानी के गिलास हाथ में लेत-लेत पुछलन – ‘कतना देर अइला भइल योगेश्वर जी?’
पानी पीके ऊ एगो लम्बा सांस लिहलन. एगो अल्कोहल जइसन गंध अनुभव कइलन जुगेसर. त का ड्रिंक करे लगलन विनोद जी?
बातचीत करे लागल लोग. पटना से जवन पता चलल रहे जुगेसर बतवलन. साथ ही उनको के पता लगावे के कहलन. आज बातचीत में कुछ मजा ना आवत रहे.
———
ऊ महीना निकल गइल. रिजल्ट के पता ना चलल. इन्तजार के समय बड़ा लम्बा होला. एक दिन ऊ क्लास में रहस. तबहीं चपरासी आइल. बतवलस-प्रो.पाण्डेय आइल बाडऩ. जुगेसर क्लास छोड़ के भागल-भागल अइलन. उनका के देखते विनोद जी खुद खड़ा होके आगे बढ़लन. जुगेसर कुछ कहस एहसे पहिलहीं ऊ उनकरा के अंकवारी में भर लिहलन. – ‘अरे यार, कमाल कर दिया तूने.’ दोसरा लोग की ओर देखके कहलन – ‘ग्रेट, जानतार सब लोग ? योगेश्वर हैज गौट फर्स्ट क्लास फर्स्ट.’
जुगेसर के त होश उड़ गइल.
विनोद जी जब मुक्त कइलन उनके ऊ कुछ बोल ना पवले. सुख आ दुख दुनु के चरम अनुभूति आदमी के मौन बना देला. विनोद जी चपरासी के पजरा बोलवलन. पाकेट से बीस रुपया देके कहलन – ‘भाई जा मिठाई ले आव. हमार भाई कमाल कर दिहले बा.’
जुगेसर का सच में लागल आज जिन्दगी सफल हो गइल. आज विनोद पांडे उनका सबसे बड़ा हितैषी लागत रहस. उनकर सर अपने आप विनोद जी का पैर पर झुक गइल.
विनोद जी उनका के उठा के अपना से सटा लिहलन. उनकर अवस्था देख के जुगेसरो अपना के रोक ना सकलन.
दोसरे दिन ऊ रवाना हो गइलन पटना. पहुंचत-पहुंचत शाम हो गइल. कालेज जाए के कवनो मतलब ना रहे. सीधा पहुंचलन ऊ बैकुण्ठ जी का घरे. दरवाजा खटखटवलन. बैकुण्ठ जी दरवाजा खोल के उनका के गले लगा लिहलन.
-‘भगवान आखिर सच के पक्ष में फैसला दे देहलन. तू फर्स्ट क्लास फर्स्ट आइल बाड़.’ आज पहिला बार बैकुण्ठ जी का मुंह से उनका प्रति तू सम्बोधन निकलल रहे.
जुगेसर के लडिक़ा जइसन हाथ पकड़ के ऊ अन्दर ले गइलन. आज ऊपर ना ले गइलन. सीधे अपना कमरा में ले गइलन. उनका बइठत बइठत उनकर मेहरारू हाथ में एगो प्लेट में लड्डू लेके अइली. ऊ उठ के उनकर पैर छुवलन. अपना हाथ से मिठाई उनका मुंह तक बढ़वली. मिठाई अपना हाथ से पकड़ के खाए लगलन जुगेसर.
बैकुण्ठ जी आज कुछ बेसिए बोले लगलन – ‘बड़ी लड़ाई रल. पटना विश्वविद्यालय में फर्स्ट भइल मुख्यमंत्री भइला से कम नइखे. हमरा संतोष बा कि एगो हीरा हमरा कुटिया में कुछ दिन रहल.’
जब सब कुछ सहज हो भइल त जुगेसर पुछलन – ‘पूजा नइखी का?’
– ‘नइखी माने ? ऊ त जब से खबर पवले बिया खुशी से नाचतिया. उहे त मिठाई लेके आइल रल. सबसे कहत फिरता हमार सर फर्स्ट भइल बाडऩ केमिस्ट्री में.’
थोड़ देर रुक के कहलन – ‘लागता तहरे जाए क पड़ी पूजा का पास.’
-‘चलीं.’ कहके जुगेसर उठ पड़लन. बैकुण्ठ जी आगे-आगे पूजा वाला कमरा में जा के लाइट जलवलन. पूजा एकेबेर में उठ खड़ा भइली.
-‘देख के आइल बा?’
पूजा टुकुर-टुकुर ताके लगली. आंखिन का ओर देख के जुगेसर महसूस कइलन आंख सूजल बा. आंख झुका के खाली अतने कह पवली पूजा – ‘कांग्रेचुलेशन.’
-‘खाली कांग्रेचुलेशन कहला से होई?’ जुगेसर कहलन. पूजा सर झुकवले झुकवले कहली – ‘ हम आउर का कर सकिला?’
-‘काहें? अब तू फर्स्ट आके हमरा के कांग्रेचुलेशन देबे के बाध्य कर.’ माहौल सामान्य हो गइल. आ पूजो. ऊ कहली – ‘बइठीं सब. हम चाय ले आवतानी’
ऊ किचेन में चल गइल. जुगेसरे कहलन – ‘चलल जाव, ऊपरे बइठल जाव.’ दूनो आदमी ऊपर कमरा में गइल लोग. आज ऊपर बिछावन लागल रहे. बइठे का पहिले हाथ से छुवलन जुगेसर. एगो अलग सुख पूरा शरीर में फइल गइल. तरह-तरह के बात भइल. आगे के कैरियर जुगेसर खातिर ज्यादा महत्वपूर्ण रहे. उनका इ त समझ में आ गइल टीचिंगे उनकर लक्ष्य हो सकेला. ओह खातिर कवनो कालेज ज्वाइन कइल जरूरी बा.
जेकर केहू ना होला, ओकर खातिर भगवान होले. भगवान जब मदद करे चाहेलन केहू ना केहू व्यक्ति उनके रूप में आ जाला. जुगेसर खातिर विनोद पाण्डेय भगवान के दूत बन के मिलल रहस.
समस्तीपुर में आवत-आवत ऊ विनोद जी से मिले गइले. सुबह के समय रहे. हल्का-हल्का सर्दी रहे. बाहर लॉने में विनोद जी टहलत मिल गइलन.
-‘आव आव योगेश्वर. हम तहरे प्रतीक्षा करत रहलीं ह.’
जुगेसर उनकर पैर छुए के चहलन. पैर खींच के विनोद जी कहलन – ‘अरे भाई हमरा के एतना महान मत बनाव. हम तोहार बड़ भाई बानी.’
-‘बड़ भइयो बाप के समान होला.’ जुगेसर उनका के निरुत्तर कर दिहलन.
-‘अरे भाई अब पटना यूनिवर्सिटी के फर्स्ट ब्वाय से हम जीत सकिला का. चल बइठल जाव.’
आज नौकर रहे. दू कप चाय लेके आइल. बात होखे लागल.
तय भइल विनोद जी कालेज मैनेजमेंट से बात कइले बाडऩ. जुगेसर आपन बायोडाटा दे अइहन. विनोद जी से सम्पर्क के बारे में सबका मालूम रहे. दरभंगा विश्वविद्यालय बनला पर ऊ जे एगो महत्वपूर्ण जगह पइहन सबका पता रहे. विश्वविद्यालय से अच्छा सम्पर्क कालेज खातिर हमेशा लाभप्रद होला.
एक महीना के अन्दर जुगेसर जी समस्तीपुर कालेज में केमिस्ट्री के लेक्चरार हो गइलन. ऊ पहिला काम कइलन पटना बैकुण्ठ जी के पत्र लिखके सूचित कइलन. ओमे अपना कालेज के फोन नम्बरो दिहलन. सकुचाइल सकुचाइल बाबूओजी के चिट्टी भेजलन.
—
करीब एक महीना बाद कहीं से फोन आइल. जुगेसर का हलो कइला पर जवन आवाज आइल ओकर आशा ऊ ना कइले रहस. पूजा रहल. शुरू में त आवाज में थोड़ा घबराहट रहे. धीरे-धीरे ठीक हो गइल.
-‘हमनी के फोन लाग गइल.’ बतवली पूजा – ‘अब रउरा फोन करब.’
-‘लेकिन नम्बर त बताव.’ जुगेसर मुस्कुराइल ना रोक पवलन.
फोन से बतियावे के सबसे बड़ा फायदा बा – जवन बात आदमी सामने ना कह सके, ऊहो आराम से कह लेला. पूजो आज बहुत कुछ कह गइली. हालांकि कवनो क्रम ना रहे लेकिन जुगेसर के सोचे के एगो अलग आयाम जरूर मिल गइल. जुगेसर स्वभाव से अंतर्मुखी रहस लेकिन पूजा उनका जिन्दगी में एगो अलग तरह के रंग ला देले रही. अइसहूं बचपन से अब तक के लड़ाई थम गइल रहे. जिन्दगी के ठहराव वाला स्थितिओ बड़ा महत्वपूर्ण होला. ए समय के तुलना दूसरा ग्रह के यात्रा पर निकलल रॉकेट से कइल जा सकेला. जैसे चन्द्रमा पर जाए वाला रॉकेट बा. पृथ्वी के कक्ष में चक्कर लगावत-लगावत उ अइसन जगह पहुंचेला जहां पृथ्वी आ चन्द्रमा दूनो के गुरुत्वाकर्षण एक दूसरा के बैलेन्स कर देला. इहां से चन्द्रमा के कक्ष में घुसे खातिर रॉकेट का एगो अलग फोर्स के जरूरत होला. यदि ऊ फोर्स सटीक समय पर ना मिले त रॉकेट पृथ्वी के चारों ओर घुमते रह जाई. आ चांद के यात्रा कभी पूरा ना कर पावेला. जिन्दगीओ के लड़ाई कुछ अइसने होला. पढ़ाई के अवधि ले आदमी जवना ताकत के इस्तेमाल करेला ऊ ओकरा बाद अइसहूं कमजोर हो जाला. जबकि जीवन कक्ष में सफल प्रवेश खातिर ज्यादा अलग तरह के ताकत के जरूरत होला. ज्यादातर आदमी अपना पुरनका जीवन के चारों ओर चक्कर लगावे में रह जाला. मजा त ई कि ऊ पुरनका जीवन में लवटिओ ना पावेला.
—
जुगेसर के पटना आइल-गइल कुछ बेसिए बढ़ गइल. अब ऊ प्रोफेसर प्रसाद रहस. पटना महात्मा गांधी पुलो बन गइल. अब समस्तीपुर से बस सीधा पटना पहुंचा देव. ऊहां से ऊ बैकुण्ठ प्रसाद के घर जास. अब खाली हाथ ना जास. मिठाई के डब्बा रहे हाथ में. एक बार बैकुण्ठ जी के पत्नी खातिर एगो साड़ीओ ले गइल रहस. मुंह से त ना नुकुर कइली ऊ लेवे में लेकिन अन्दर के प्रसन्नता चेहरा पर साफे झलकत रहे.
थोड़ मुश्किल रात में भइल. खाना लेके पूजा आइल रहे. ओकरा के कुछ बोलत ना देख के ऊ पुछलन – ‘का बात बा आज हमार पूजा नाराज लउकतारी?’
पूजा मुंह बिचकवली – ‘हमरा नाराज होखे के कवन अधिकार बा?’
-‘तब त सचमुच में पूजा रानी गुस्सा में बाड़ी. लेकिन न बतवला से हम कइसे समझब?’
-‘वाह, मम्मी खातिर त स्पेशल गिफ्ट आइल ह. हम त यादो ना अइनी.’
जुगेसर का समझ में आ गइल. कहलन – ‘सॉरी बाबा. वैरी सॉरी. लेकिन इ कइसे समझलू ह कि हम तहरा के भूल गइल बानी.’
फेर अपना बैग से एगो पैकेट निकललन. उनका देबे के पहिलहीं पूजा झपट के ले लिहलस. खोलत-खोलत कहलस – ‘का ह?’
कहे के ना पड़ल. पैकेट में एगो पेन सेट रहे. पूजा का थैंक्यू कहला पर जुगेसर कहलन – ‘खाली थैंक्यू कहला से ना होई.’
‘छि:!’ कहके पूजा कमरा से बाहर हो गइल. रात में जुगेसर के नींद खुल गइल. अभी-अभी 2 बजल रहे. कतनो कोशिश कइलन नींद ना आइल. तबहीं लागल कोई आव ता. ऊ सांस बंद कर के इन्तजार करे लगुअन. कुछ देर तक कुछ ना बुझाइल त आंख खोललन.
गेट पर खड़ा रहे ऊ. ऊ आगे बढ़लन. दूनो के बांह उठ गइल. फिर दूनो शरीर एक दूसरा के जकड़ लीहलस. सुनसान रात में दूगो होठ मिले के आवाज आइल. फेरु सहारा देके बिछावन का ओर ले अइलन. हल्का सा विरोध बुझाइल ओने से.
बेहोशी भंग भइल.
-‘इ का कइनी?’
-‘हम ना तू.’
-‘दूनो जने लेकिन फल?’
-‘दूनो का मिली. ‘
-‘सच त?’
-‘अबहीं ले हम झूठ नइखी बोलत. ‘
-‘हमरा विश्वास बा तबहीं त… ‘
आगोश में भर लिहलन ऊ. कसमसाहट के आवाज.
समस्तीपुर के बस रहे चार बजे. जुगेसर सबसे बिदा लिहलन.
—–
पढ़ावल सबसे सुन्दर पेशा ह. यदि मन से कइल जाव. खासकर के यदि विद्यार्थी समझदार होखे. आज बीएससी में क्लास लेत रहस जुगेसर. तब क्लास में अंग्रेजी बोले के रिवाज रहे. विषय रहे आणविक संरचना. शुरू में कएक मिनट बोले में थोड़ा हकलाहट रहे उनका में, आ छात्रन में अकुलाहट. एकरा पहिले इ क्लास डॉ.ठाकुर लेस. फिर त जुगेसर रम गइलन.
-‘आप सब का ब्रह्माण्ड संरचना के बारे में त थोड़ा बहुत ज्ञान होई. आणविक संरचनो बहुत हद तक ओइसहीं बा. बल्कि अइसे कहल जा सकेला हरेक परमाणु ब्रह्माण्डे के छोटहन स्वरूप ह. हरेक परमाणु मुख्यत: तीन चीज से बनल बा प्रोटान, न्यूट्रान अउर इलेक्ट्रान. प्रोटान (+) पाजिटिव आवेश से, इलेक्ट्रान (-) निगेटिव आवेश से आवेशित होला, जबकि न्यूट्रान के कवनो आवेश ना होला. प्रोटान आ न्यूट्रान के वजन होला जबकि इलेक्ट्रान में कवनो वजन ना होखे. प्रोटान आ न्यूट्रान मिलके न्यूक्लियस बनावेला. कौनो पदार्थ के आणविक वजन ओकरा में प्रोटान आ न्यूट्रान से निर्धारित होला.
अब जवन स्वाभाविक प्रश्न उठत बा ऊ ई कि प्रोटान (+) आ इलेक्ट्रान (-) होके अलग-अलग कइसे रहता. (+) प्लस आ (-) माइनस एक दूसरा के खींचत काहे नइखे.
थोड़ा रुकले जुगेसर. क्लास में चारो ओर नजर दौड़वले. क्लास में कुल चार गो लडक़ी रहलीं जवन सामने साइड का बेंच पर सब बइठल रहे. ओह समय लडक़ी के क्लास में अलग बइठही के चलन रहे. सब लडिक़ा चोर नजर से ओनिए देखत रह स. जुगेसर हल्का सा मुस्कुरा के फिर शुरू क दिहलन – ‘काहे कि इलेक्ट्रान न्यूक्लियस के चारों ओर चक्कर लगावत रहेला, एगो निर्धारित कक्ष में. जब तक ऊ घूमत रही परमाणु रही, आ घूमल बंद त परमाणु के अस्तित्व खतम.’
न जाने कब से विनोद जी पीछे खड़ा भइल रहस. साथ में प्रिंसिपल भी रहस. जुगेसर एतना मगन होके पढ़ावत रहस कि ध्यान ना दिहले. क्लास का बाद विनोद जी कहलन-‘अरे भाई तू त सबकर छुट्टी कर देब. चल आज शाम के हमरा घर पर पार्टी बा. हमार घरे नइखी त थोड़ा मस्ती कइल जाव.’
—
‘नया अनुभव’ इहे जुगेसर के भेंटाइल रहे. जिन्दगी के हरेक मोड़ पर नया नया परिचय. अइसन पार्टी से ऊ पहिला बार मुखातिब भइलन. उनका कालेज के लोग रहले रहे. एगो विशिष्ट व्यक्तिओ रहस. उनका नया से परिचय भइल. नाम रहे सत्यकाम जी.
कालेज के चपरासी बडक़ा बैग में सामान लेके पहुंचल. सोफा पर ऊ पांचों जाना बइठ गइल लोग. पांच गो गिलास आ पानी रख गइल चपरासी. जुगेसर जी पानी ढार के पीए लगलन. डॉ.ठाकुरे कहलन – ‘अरे योगेश्वर जी, पानिए से पेट भरिएगा का?’
तब तक एगो बोतल खुलल. ढारे का बेर जुगेसर एक बार हिचकलन लेकिन खुद के पिछड़ल ना समझल जाव सोच के कुछ बोललन ना. एगो प्लेट में चना के भूंजा रहे, तेल मिर्ची का साथ मिलावल. सभे शुरू क दिहलन – ‘चियर्स.’
पहिलका घूंट में जुगेसर का लागल उल्टी हो जाई. का गन्दा गंध आ स्वाद रहे. ऊ जल्दी से एक मुट्ठी चना मुंह में डललन. -‘ बाप रे.’
-‘धीरे-धीरे, जनाब.’ डॉ.ठाकुर अपना चिरपरिचित अदब से कहलन.
(बाकी फेर अगिला कड़ी में)
आपन बात
भोजपुरी में लिखे खातिर हमार आपन स्वार्थ निहित बा. हमरा दूसरा कवनो भाषा में लिखे में हमेशा डर लागल रहेला. आ भोजपुरी माई के गोद जइसन बा. हम जानतानी कि भले माई से दूर बानी, बहुत दूर, लेकिन उनके पास जाइब त ऊ हमरा के डटीहन ना, हमार गलती माफ कर दीहन.
– हरेन्द्र कुमार


text:
महुआ टीवी भोजपुरिये दर्शकन खातिर ना बलुक गैर भोजपुरियनो का बीच आपन लोकप्रियता बढ़वले जात बा. एह पर देखावे जाये वाला रियलिटी शो का साथ साथ धारावहिको दर्शकन का बीच लोकप्रिय बा. अब एही क्रम में सजनवा बैरी हो गइल हमार देखावल जा रहल बा जवन सोमार से बियफे ले रोज शाम साढ़े सात बजे से देखावल जाई.
आजु का जमाना में हर घर के कहानी बन चुकल एह धारावाहिक में गाँव के पृष्ठभूमि में एगो मास्टर साहब के कहानी देखावल जाई जिनका चार गो बच्चा बाड़न स. मध्यवर्गीय परिवार का तरह अपना परिवार के पालन पोसन करत ऊ जी रहल बाड़े. एगो बेटी के शादी पड़ोसे में भइल बा. ओह बेटी के मिरगी के बीमारी बा जवना के मास्टर साहब शादी का समय छिपा लिहले रहन. एह चलते उनका आ उनका बेटी आरती के ढेरे फझीहत झेले के पड़त बा. अपना पति आ सास के कोप आरती के हरदम झेले के पड़त बा.
मास्टर साहब के बड़का बेटा गोरखपुर में कवनो प्राइवेट कंपनी में काम करत बा आ अपना पत्नी आशा का साथ ओहिजे रहत बा. छोटका बेटा प्रभाकर अपना पत्नी गुलाबो के साथ रहेला. मास्टर जी के छोटकी बेटी के शादी अबही नइखे भइल. मास्टर साहब के मेहरारु अइसन घर परिवार खोजत बाड़ी जवना में लड़िका आ ओकरा महतारियो के व्यवहार निमन होखो. एही चलते एक दू गो बढ़ियो रिश्ता टूट जात बा. धारावाहिक के कहानी मोनिका कका इर्द गिर्द घुमत बा. मोनिका के शादी हो जात बा बाकिर ओकर पति ओकर बैरी बन जात बा. कइसे? इ त धारावाहिक देखले पर पता चली. शो के मुख्य किरदारन में संजीव झा, सुनील सिन्हा, डी के शुक्ला, जया भट्टाचार्य, तज सिंह, लक्ष्मी सिन्हा, रागिनी चौबे, पूर्णिमा, ज्योति, अनिल सिंह, प्रिया पाण्डे आ पूनम नजर अइहे.
(स्रोत : प्रशान्त निशान्त )
42 total views, 8 views today


text:
मैंगो मोशन मूवीज प्रोडक्शन के बैनर तले बनल भोजपुरी फिल्म ‘एक बार फिर मैंने प्यार किया’ जल्दिए उत्तर प्रदेश आ बिहार के सिनेमाघरन में प्रदर्शित होखे जात बा. एह फिल्म के सिनेमा भोजपुरी के ‘डर्टी पिक्चर’ कहल जा सकेला जवना में बालीवुड हिरोईन विद्या बालन के बाद भोजपुरी नायिका मोनालिसा के हॉट अवतार रुपहला परदा पर देखल जाई. एतना बोल्ड किरदार आजु ले मोनालिसा कवनो फिलिम में नइखी कइले. सभे एह फिल्म के बेसब्री से तिकवत बा.
एह फिलिम के निर्माता अभिषेक धारीवाल, निर्देशक सुभाष, गीतकार सुनील झा, संगीतकार सावन कुमार सावन आ कार्यकारी निर्माता राहुल पाठक हउवन. फिल्म के बड़की भुमिका में मोनालिसा, मिलिंद गुणाजी, अली खान, अउर बाबी खान वगैरह बा लोग.
निर्माता अभिषेक धारीवाल एह से पहिले रानी चटर्जी अभिनीत ‘फूल बनल अंगार’ बनवले रहलें जवना के दर्शक बहुते पसंद कइले रहलें.
(अपना न्यूज के रपट)
30 total views, 2 views today


text:
अध्याय – 4 “लोकतांत्रिक क्रांति अउरी राजनितिक उथल-पुथल – 7”
आर्थिक क्रांति के दौर
भूमिका….
अभी तक हमनी के पहिला अध्याय ‘राष्ट्र एकीकरण के चुनौती’ के बारे में देखनी जा| एह अध्याय में हमनी के एह बात से अवगत भईनी जा कि कईसे लार्ड माउंटबेटेंन, सरदार पटेल, जवाहर लाल नेहरु अउरी वी.पी. मेनन के टीम पाहिले त्रावनकोर ओकरा बाद जोधपुर, जैसलमेर, जूनागढ़, हैदराबाद अउरी कश्मीर के एकीकरण करे में सफल भईले जा| दूसरा अध्याय ‘देश के भीतर मूलभूत एकीकरण’ में हमनी के देखनीजा कि कईसे सबसे पहले प्रशासनिक एकीकरण भईल, ओकरा बाद आर्थिक एकीकरण, सामाजिक एकीकरण भईल| एकरा अलावां राज्यन के भाषाई एकीकरण अउरी क्षेत्रीयता के खिलाफ एकीकरण प भी चर्चा कईनी जा| ओकरा बाद तीसरा अध्याय ‘भारत के पडोसी देशन से युद्ध’ शुरू भईल जवन भारत के पडोसी देशन के साथे भईल सारा युद्ध भईल, ओकरा बारें में विस्तार से चर्चा भईल| पहिले भारत-पाकिस्तान 1947 के बात भईल ओकरा बाद 1962 के भारत-चीन युद्ध, फिर पाकिस्तान के साथे भईल 1965, 1971 अउरी 1999 के कारगिल युद्ध के बात भईल|
चउथा अध्याय ‘लोकतांत्रिक क्रांति अउरी राजनितिक उथल-पुथल” शुरू हो चुकल बा| एह अध्याय के पहिला अंक में आपातकाल के शुरुआत के बारे में चर्चा भईल| ओकरा बाद दूसरा अंक में जयप्रकाश नारायण आन्दोलन के बारे में बृहत रूप से चर्चा भईल| ओकर अगिला तीसरा अंक में जनता पार्टी के उदय के बारें में चर्चा भईल रहे| एकर चउथा अंक में जनता पार्टी के विघटन अउरी कांग्रेस के वापसी के बारे में चर्चा हो चुकल बा| एह अध्याय के पांचवां अंक में लिट्टे के उदय अउरी राजीव गाँधी के कईसे हत्या भईल एकरा बारे में भईल रहे| एह अंक में आर्थिक क्रांति के दौर के बारें में बढ़िया से चर्चा होई|
औपनिवेशिक शासन काल से पहिले भारत के भीरी एगो विकसित अर्थव्यवस्था रहे| विश्व के बाकी के भुभागन से एगो मजबूत व्यापारिक संबंध भी रहे| भारत के अर्थव्यवस्था असल बर्बाद भईल औपनिवेशिक शासनकाल के दौरान| औपनिवेशिक युग (1773–1947) के समय अंग्रेज भारत से सस्ता दर प कच्चा सामान खरीदत रहे लोग अउरी तईयार माल भारत के बाजारन में सामान्य मूल्य से कहीं जादा दाम प बेचत रहे| एकरा परिणामस्वरूप संसधानन के द्विमार्गी ह्रास होत रहे| भारत में प्रारंभिक आक्रमणकारियन अउरी ब्रिटिश साम्राज्यवादिन में मुख्य अंतर इहे रहे कि अंग्रेजन के अलावां बाकी के कवनो अन्य प्रारंभिक आक्रमणकारी ना ही भारतीय अर्थव्यवस्था के संरचना में बदलाव कईले रहे अउरी नाही धन के निरंतर निकासी के सिद्धांत अपनइले रहे| शुरू के आक्रमणकारीयन के राजनितिक सत्ता हासिल कईल अउरी ज्यादा से ज्यादा क्षेत्र के अपना राज्य में मिलावल लक्ष्य रहे| ब्रिटिश इंडिया के लक्ष्य रहे कि उ राजनितिक सत्ता भी हासिल करो अउरी भारत जईसन औपनिवेशिक देशन के संसाधानन के शोषण करके ब्रिटेन के विकास कईल जा सके|
एकर परिणाम इ भईल कि अंग्रेजी माल के भारतीय बाजार में आ जाए से भारतीय हस्तशिल्प के भारत में नुकसान भईल, जबकि कारखानन के खुले से यूरोपीयन बाजार में भारतीय हस्तशिल्प लोग के नुकसान भईल| भारत में बहुत सारा शहरन के पतन अउरी भारतीय शिल्पियन के गांव के तरफ पलायन के मुख्य कारण अनौद्योगीकरण ही रहे| भारतीय दस्तकार आपन परंपरागत व्यवसाय के त्याग के गांव में जाके खेती करे लागल रहे| भारत जईसन एगो सम्पूर्ण निर्यातक देश के आयातक देश बनवला में औपनिवेशिक शासन के निति ही जिम्मेदार रहे| किसान लोगन के स्तिथि ख़राब होखत चल गईल| जमींदारन द्वारा किसानन के शोषण होखे लागल रहे| जमीन के उर्वरता निरंतर शोषण के चलते बर्बाद होत चल गईल| कर्ज खातिर सुदखोरन प निर्भरता बढ़ गईल| अकाल अउरी प्राकृतिक आपदा जईसन चीज के आना लाजमी हो गईल| अकाल के दिनन में चारान के आभाव में पशुअन के मृत्यु हो जात रहे अउरी पशुअन आ संसाधनन के आभाव में कई बार किसान खेतीए ना कर पावत रहे| एकर परिणाम निष्कर्ष के रूप में इहे आइल कि एह अवधि के दौरान विश्व के आय में भारत के हिस्सा 1700 ईस्वी के 22.3 प्रतिशत से गिरके 1952 में 3.8 प्रतिशत रह गईल|
1947 में भारत के स्वतंत्रता मिलला के बाद अर्थव्यवस्था के पुननिर्माण के प्रक्रिया शुरू भईल| एह उद्देश्य से विशेष योजना बनावल गईल अउरी पंचवर्षीय योजनान के माध्यम से कार्यान्वित कईल गईल| आज़ादी के बाद भारत के तात्कालीन प्रधानमंत्री जवाहरलाल नेहरू नॉन-अलाइंड मूव्मेंट के भारत के प्रमुख विदेश नीति बनईले| एह दौरान भारत सोवियत रूस से दोस्ती बढइलस जहाँ समाजवादी शासन रहे| हालाँकि भारत समाजवाद के पूरा तरह से ना अपनइले रहे लेकिन भारत के आर्थिक नीति में समाजवाद के लक्षण कहीं न कहीं साफ़ लउकत रहे| भारत में ज्यादातर उद्योगन के सरकारी नियंत्रण के अंतर्गत रखल गईल रहे| एकरा खातिर नियम भी बनावल गईल रहे| एह तरह के नीतियन के कईगो अर्थशास्त्री लोग लाइसेंस राज अउरी इंस्पेक्टर राज के नाम देले रहे| बिजली, रास्ता, पानी, टेलीफोन, रेल, हवाई यातायात, होटल, एह सब प सरकारी नियंत्रण रहे| एह में दिक्कत इ रहे कि आ त निजी क्षेत्रन के एह उद्योगन में पूंजी निवेश के अनुमती ना रहे, ना त बहुत ही नियंत्रित अनुमती रहे|
एकरा अलावां बाक़ी के कईगो उद्योगन में जईसे खेलौना बनावल, रीटेल आदि बड़ निजी कम्पनियन के पूंजी निवेश के अनुमती ना रहे| बैंकनो के सरकारी नियंत्रण में रखल गईल रहे| 1951 से 1979 तक भारतीय आर्थिक विकास दर 3.1% रहे| पर कैपिटा विकास दर 1% रहे| विश्व में एकरा के ‘हिन्दू ग्रोथ रेट’ के नाम से जानल जात रहे| भारतीय उद्योगन के विकास दर 5.4% रहे| कृषि विकास दर 3% रहे| भारत के कमजोर आर्थिक विकास बहुत सारा कारण रहे| जईसे देश में तकनीक के ओतना विकास ना हो पाइल| पहिला, कृषि उद्योगन मे संस्थागत कमी रहल| दूसरा, भारत के अर्थव्यवस्था विश्व के दोसर विकासशील देशन से एकीकृत ना हो पावल| तीसरा, तब तक पडोसी देशन, चीन अउरी पाकिस्तान के साथ चार गो युद्ध भईल जवना के चर्चा पिछला अध्याय में विस्तृत से भईल रहे| चौथा, बंग्लादेशी शरणार्थियन के वजह से भारतीय अर्थव्यवस्था कहीं न कहीं प्रभावित भईल रहे| पांचवां, एकरा अलावां 1965, 1966, 1971 अउरी 1972 में आइल भयानक सुखा एगो मुख्य कारनन में से एगो रहे|
छठा, देश में वित्तीय संस्था अतना सजग भी ना रहे अउरी एकर विकास भी समय अनुसार ना भ पाइल रहे| सातवाँ विदेशी पूंजी निवेश अउरी निजी कम्पनियन के निवेश प बहुत अडंगा लगावल गईल रहे| आठवां शेयर बाजार आदि में बहुत सारा छोट-बड घोटाला होत रहल| एकरा अलावां अउर भी छोट-छोट कारन रहे जवना के चलते आजादी के बाद से तब तक आर्थिक विकास ओतना ना हो पावल रहे जतना होखे के चाहत रहे| भुगतान संतुलन (बैलैंस औफ पेमेंट) के समस्या असल रूप से 1985 में ही शुरू भईल रहे| इ समस्या एक दिन में ना उपजल रहे| धीरे-धीरे बढ़त गईल अउरी चन्द्रशेखर सरकार के शासन के समय भारत मे बैलैंस औफ पेमेंट के समस्या विकराल रूप धारण कईलस अउरी भारत के पहिले से चर्मराइल अर्थव्यवस्था ठेहुना प आ गईल| भारत मे विदेशी मुद्रा के भंडार (फोरेक्स रिज़र्व) मात्र तीन हप्तान के आयातन (इम्पोर्ट) के बराबर रह गईल| इ एगो बहुत ही गम्भीर समस्या रहे| सरकार दिवालिया होखे के कगार प आ गईल रहे| भारतीय रिजर्व बैंक नया क्रेडित देवल बंद क देले रहे| सबसे पाहिले इ चीज जानल जाव कि एह आर्थिक संकट में मूल वजह का रहे| चुकी उपर देवल कारण भी उचित बा लेकिन सतही बा|
एकर मुख्य कारनन के ज़ूम इन क के देखल आ जानल बहुत जरूरी बा| पहिला आ मुख्य कारण भारत के पश्चिमी एशिया के तेल, अफ्रीका से सोना अउरी अमेरिका के तकनीक के जरूरत रहे| एह सब खातिर डॉलर के जरूरत रहे| भारत तब तक अमरीका अउरी अन्य बड़ पूँजीवादी शक्तियन के साथे अच्छा व्यापारिक सम्बन्ध ना बना पवले रहे| एह से सोवियत संघ ही भारतीय माल के सबसे बड़ निर्यातक बनल रहे| 1987 के बाद से सोवियत संघ के राजनीतिक, आर्थिक स्थिति कमज़ोर होखे लागल रहे| 1991 में सोवियत संघ के विघटन हो गईल रहे| भारत के निर्यात प एकर नकारात्मक असर भईल रहे| भारत के एगो बड बाजार सोवियत संघ रहे जवन टूट गईल| परिणामस्वरुप डॉलर के आगमन धीरे-धीरे कम होत चल गईल| एकरा चलते धीरे-धीरे फोरेक्स रिज़र्व ख़तम होखे के कगार प आ गईल रहे| दूसरा कारण रहे कि 1990 में सदाम हुसैन कुवैत प अटैक कईले रहन| एकरा चलते अमेरिका के इराक से अगिला साल लड़ाई भईल| इराक अउरी कुवैत तेल के बहुत बड निर्यातक रहे| एकरा चलते भईल का कि तेल के दाम बढ़त चल गईल जवना से हमनी के डॉलर के खर्चा निरंतर बढ़त चल गईल|
तीसरा बड कारन इ रहे कि भारत के राजनितिक सिस्टम बहुत उथल-पुथल रहे जवना के चर्चा पीछे के अंक में हो चुकल बा| एकरा अलावा बोफोर्स घोटाला, शाहबानो केस आदि से भारत में राजनीतिक अस्थिरता उत्पन्न हो गईल रहे| 1989 में राजीव गाँधी सरकार के हार के सामना करे के पडल रहे| एह अस्थिरता से भारत के उद्योग धंधा चउपट होत रहे| इ स्थिति महंगाई, बेरोजगारी के अउरी भयानक बनावत रहे| चउथा मुख्य कारण इ रहे कि भारत के सेंट्रल बैंक RBI (रिज़र्व बैंक ऑफ़ इंडिया) के काम-धाम लचर रहे| एक्सचेंज रेट खुला ना रहे| ओह घरी एक्सचेंज रेट RBI ही निर्धारित करत रहे कि 1$ में कतना रुपया होई| एह से होत का रहे कि बहरी कुछो होत रहे लेकिन भारत में एक्सचेंज रेट के लेके नीतिगत बदलाव ना हो पावत रहे| एह से भारत के फोरेक्स रिज़र्व प नकारात्मक प्रभाव पड़त रहे| उदाहरण के तौर प $1=रु50 बा लेकिन अंतराष्ट्रीय बाजार में युद्ध के चलते तेल के दाम बढ़ गईल बा लेकिन फिर भी इहे रेट रही भारत के ज्यादा पईसा खर्च करे के पड़ी|
एकरा अलावां बैंकिंग सिस्टम भी लचर ही रहे| पाहिले CRR (कैश रिज़र्व रेशिओ) 15% अउरी एसएलआर (स्टेचूटरी लिक्विडिटी राशियो) 40% रहे जवन कि कुल पईसा आईला गईला के 50% से भी ज्यादा रहे| जानकारी खातिर बता देत बानी कि CRR आ भा एसएलआर उ पईसा ह जवना के बैंक उपयोग ना करेले बल्कि असही ध देवे ले| एगो बनावटी उदाहरन से एकरा के समझी| मान लिही कि लोग आज बैंक में 125 रुपया डललस अउरी 25 रुपया निकललस| दुनो के घटा के बाची 100 रुपया| एह 100 रुपया के 15%(CRR)+40%(एसएलआर) यानी कि 55 रूपया किनारे रख देवल जात रहे जवना के उपयोग प बैंक के मनाई रहे| अब सवाल उठत बा काहे मनाई रहे? एह से रहे काहे कि मान लिही सारा पईसा बैंक लोन में दे देलस अउरी ओह दिन लोग पईसा मांगे ढेर आ जाई त कहाँ से देब? एह से फायर फाइटिंग खातिर इ रखल जात रहे| दोसरा शब्द में कहीं त बैंक के एकरा से कवनो फायदा ना होत रहे बल्कि उलटे बैंक के एकर ब्याज जनता के देवे के परत रहे| कहीं न कहीं पईसा के बहाव के रोकत रहे| हालाँकि एह घरी CRR 4 अउरी एसएलआर लगभग 23 के आस पास बा| बैंकिंग सिस्टम भी ओह आर्थिक संकट के जिम्मेदार कड़ी में एगो रहे|
नरसिम्हा राव के नेतृत्व वाला भारत सरकार भारत मे बड पैमाना प आर्थिक सुधार करे के फैसला कईलस| उदारीकरण कहावे वाला एह सुधारन के आर्किटेक्ट मनमोहन सिंह रहले| मनमोहन सिंह आवे वाला समय में भारत के आर्थिक निति के पूरा बदल देवे के प्रयास कईले| इ समस्या कईसे हल भईल अगिला अंक में देखल जाई……
Support us
Hard work should be paid. It is free for all. Those who could not pay for the content can avail quality services free of cost. But those who have the ability to pay for the quality content he/she is receiving should pay as per his/her convenience. Team DWA will be highly thankful for your support.


text:
सोन नदी
सोन नदी भारत में एगो नदी बा जेवन गंगा नदी क सहायिका नदी हवे। बिचला भारत के पठारी हिस्सा में मध्यप्रदेश के अमरकंटक पहाड़ से निकल के दक्खिन-पच्छिम से उत्तर-पूरुब ओर के बहत ई नदी कुल लगभग 784 किलोमीटर (487 मील) दूरी[1] तय करे के बाद बिहार में आरा के पूरुब आ पटना से कुछ पहिलहीं गंगा में दहिने से मिले ले। गंगा के सहायिका सभ में दहिने से मिले वाली नदी सभ में जमुना नदी के बाद ई दुसरी सभसे बड़ नदी हवे।
भूबिज्ञान के हिसाब से सोन नदी के घाटी, जे लमहर आकृति के घाटी हवे, नर्मदा नदी के भ्रंश-घाटी के आगे बिस्तार मानल जाला आ पूरा भ्रंश (फाल्ट-सिस्टम) के नर्मदा-सोन रिफ्ट घाटी कहल जाला। सोन नदी के खुद सहायिका सभ में ज्यादे एह में बाएँ से आ के मिले लीं जिनहन में रिहंद नदी आ उत्तर कोइल नदी प्रमुख बाड़ी सऽ। नदी के ऊपर डेहरी नाँव के जगह पर बंधा बनावल गइल बा आ इहाँ से सोन नहर निकालल गइल बा।[1] एकरे सहायिका नदी सभ पर भी कई गो बंधा बनावल गइल बाड़ें। नदी पर कई गो पुल भी बाड़ें, एह नदी के निचला हिस्सा जे मैदानी हवे भरपूर आबादी वाला हवे।
सोन चाकर पाट वाली नदी हवे हालाँकि, साल भर एह में ओतना पानी के बहाव ना रहे ला, मानसून के सीजन में एह में भरपूर बाढ़ आवे ले आ ई एह पाट में आपन रस्ता बदलत रहे ले। सोन नदी के बालू खास पीयर भा नारंगी रंग के होला आ मोट दाना के होला। एकरा के पूरबी उत्तर प्रदेश आ पच्छिमी बिहार में ललकी बालू के नाँव से जानल जाला आ ई एह इलाका में दूर-दूर ले बिल्डिंग के ढलाई खाती ले जाइल जाला। नदी के महत्व एकरे ऊपरी थाला में बनल बंधा आ बिजली उत्पादन खाती बा, एकरे दक्खिनी हिस्सा में गोंडवाना सीरीज के चट्टान सभ में कोइला के खान भी पावल जालीं।
सोन के ऊपरी थाला बहुत प्राचीन जमाना से मनुष्य के आबादी वाला रहल हवे आ एह इलाका में पुरा-इतिहास काल के चीज खोदाई में मिलल बाड़ी स जिनहन से भारत के इतिहास के समझे में मदद मिले ला।[2]
संदर्भ[संपादन करीं]
- ↑ 1.0 1.1 "Son River". Encyclopedia Britannica (in English). Retrieved 18 जुलाई 2018.
- ↑ "Indo-US archaeology team stumbles upon evidence of prehistoric shakti worship in MP". indiatoday.in (in English). Retrieved 18 जुलाई 2018.


text:
गोपालगंज में भइल तिहरा हत्याकांड के विरोध में तेजस्वी यादव के गोपालगंज मार्च के पुलिस पटना में ही रोकलस, सात घंटा ले चलल ड्रामा
भोजपुरी समय, पटना डेस्कः बिहार विधानसभा में नेता प्रतिपक्ष तेजस्वी यादव आ उनका पार्टी राष्ट्रीय जनता दल के गोपालगंज मार्च के ड्रामा शुकवार के करीब सात घंटा ले चलत रहल। पूर्व मुख्यमंत्री राबड़ी देवी के सरकारी आवास के बहरी राजद नेता, विधायक आ कार्यकर्ता करीब सात घंटा ले जिला प्रशासन आ पुलिस के संगे संघर्ष करत रहृले। इहाँ तक कि पूर्व मुख्यमंत्री राबड़ी देवी, पूर्व स्वास्थ्य मंत्री तेजप्रताप यादव भी कई घंटा अपना कार में बइठल रह गइल लोग बाकिर प्रशासन लॉक डाउन के हवाला देके एह लोग के गोपालगंज खातिर ना निकले दिहलस हऽ। बाद में तेजस्वी यादव बिहार विधानसभा के अध्यक्ष विजय कुमार चौधरी से मुलाकात कइला के बाद कहलें कि अब हमनी सरकार से अनुमति मिलला के बादे गोपालगंज खातिर रवाना होखेब।
स्पीकर विजय चौधरी से मुलाकात के बाद तेजस्वी कहले कि ऊ मारपीट करे खातिर गोपालगंज ना जात रहले हं, बाकिर तबो सरकार उनका के रोक दिहलस हऽ। हम अब सरकार के अनुमति मिले के इंतजार करेब। बता दीं कि तेजस्वी यादव शुक्रवार के सबेरे 9:00 बजे गोपालगंज खातिर निकले के चाहत रहलें। बाकिर सबेरे से ही पुलिस प्रशासन के राबड़ी देवी के आवास के बहरी भारी इंतजाम कर दिहल गइल रहे। सरकार एह मामला में सख्ती देखावत तेजस्वी आ उनकरा विधायकन के आगे जाए के अनुमति ना दिहलस। लगभग छः घंटा तक चलल जद्दोजहद के बाद तेजस्वी यादव आखिरकार विधानसभा अध्यक्ष विजय चौधरी से मुलाकात के बाद गोपालगंज जाए के कार्यक्रम स्थगित कर दिहले।


text:
विकिपीडिया:पंचशील
विकिपीडिया के मूलभूत सिद्धांत सभ के पंचशील में समाहित कइल गइल बाटे। ई पंचशील अइसन पाँच गो खंभा नियर बाड़ें जिनहन पर विकिपीडिया आधारित बा।
विकिपीडिया के सामग्री मुक्त बाटे आ केहू भी एकर इस्तेमाल कर सकत बा, एहमें संपादन कर सकत बा, या बाँट सकत बाटे: सगरी संपादक लोग आपन लिखल चीज के मुक्त लाइसेंस की तहत पब्लिक करे ला, केहू संपादक अपने बनावल लेख के मालिक नइखे आ केहू के भी लिखल चीज के दूसर केहू निर्ममता से बदल सकत बा आ ऊ सामग्री के पुनर्वितरण हो सकत बाटे। हमेशा कॉपीराइट नियम के सम्मान करीं, आ कबो भी कौनों स्रोत से चोरी मत करीं। कुछ खास दसा में गैर-मुक्त मीडिया के उचित उपयोग के अनुमति जरूर दिहल जाला, बाकी कोसिस हमेशा करीं की फ्री स्रोत से सामग्री मिल जाय त उहे इस्तेमाल कइल जाय।
संपादक लोग आपस में सम्मान आ सभ्यता से बेहवार करे: अपनी साथी विकिपीडियन लोग के आदर करीं, भले असहमत होखीं। विकिपीडिया के शिष्टाचार कबो मत भुलाईं, आ कभी केहू पर व्यक्तिगत हमला मत करीं। हमेशा आम सहमती बनावे के कोसिस करीं, संपादन लड़ाई से बचीं, आ आपन बात रखे खातिर विकिकार्य बाधित मत करीं। अच्छा नीयत से काम करीं आ दुसरा के काम में भी अच्छा नीयत के पहिचानीं। हमेशा खुल के नया सदस्यन के स्वागत करीं। कौनों किसिम के बिबाद होखले पर शांती से बातचीत पन्ना पर आपन बात आ तर्क रखीं, झगड़ा दूर करे वाला तरीका के पालन करीं, आ हमेशा ई धियान राखीं की भोजपुरी विकिपीडिया पर 8,074 पन्ना बाटें जिनहन के सुधार आ संपादन के जरूरत बा, कौनों एकही पन्ना पर अटकले के जरूरत नइखे।
विकिपीडिया पर कौनों कठोर नियम नइखे: विकिपीडिया पर नियम नइखे बलुक कुछ नीति (पॉलिसी) आ दिसानिर्देस (गाइडलाइन) बाटे, उहो कौनो पाथर के लकीर।नइखे की बदलाव न होखे; इनहन के ब्याख्या समय के साथ बदलाव ले सकत बाटे। नीति आ निर्देश में लिखल बात के मूल में सिद्धांत आ मूलभावना ढेर महत्व के चीज बा न की ओह सभ के शब्द आ शाब्दिक अरथ; आ कब्बो-कबो विकिपीडिया के बेहतर बनावे खातिर अपवाद नियर काम भी करे के पड़े ला। लेख के अपडेट करे में निर्भीक बनीं बाकी अराजक आ उत्पाती होखे से बचीं। बिना एह बात से डेरइले की कहीं रउआँ से कुछ गलत न हो जाय आराम से संपादन करि के सीखीं: पन्ना के सगरी पुरान वर्शन हमेशा सुरक्षित रखल जाला, कौनो गलती होखी तब एकरा के आसानी से सुधारल जा सके ला।
ई पहिले से अस्थापित रहल जब ई पन्ना पर एकरा के लिखल ना गइल रहे। एह पन्ना में बदलाव से ई बाति सभ ना बदल जाई।


text:
सनातनी हिन्दू धर्म समय, समाज आ साधक लोग के ज्ञानानुभूति अउर तप-साधना के प्रभाव वश कई गो पंथ अथवा सम्प्रदाय के रूप में आकार लेत आइल बा। एकरा में 'पंथ' मतलब साधक भा सिद्ध संत लोग के बतावल साधना के मार्ग आ सम्प्रदाय मतलब ओह मार्ग का प्रवर्तक आ अनुयायी समूह द्वारा जन मानस खातिर सही मार्ग सुझावे वाला धार्मिक अथवा आध्यात्मिक संस्था। ई 'अघोर पंथ भा सम्प्रदाय' भी सनातनी हिन्दू धर्म का एगो खास तरह के तप-साधना के माध्यम से जीवन, जगत आ मृत्यु का रहस्य के भेद जाने आ मोक्ष पावे वाला साधकन के शाखा ह।
'अघोर पंथ' के साधक भा सिद्ध लोग के 'अघोरी' भा 'औघड़' कहल जाला। एह अघोरी लोग के अनुसार एह पंथ के प्रवर्तक भगवान शिव हवें। एकर संबंध शैवमत का पाशुपत भा कालामुख सम्प्रदाय से बतावल जाला। भगवान शिव के आ उनका अवतार के मानेवाला अनुयायी लोग शैव कहाला आ एह शैव मत के मानेवाला लोग के चार गो प्रमुख सम्प्रदाय- शैव, पाशुपत, कापालिक आ कालामुख में पाशुपत सबसे पुरान शाखा ह। उहँवे कालामुख सम्प्रदाय के अनुयायी लोग महाव्रतधारी कहल जालें। ई लोग नर-कपाल में ही भोजन, पानी, मदिरा आदि सबके सेवन करेलें।देह पर चिता का भस्म के लेप लगावेलें। एह शैवमत के मूल रूप ऋग्वेद में रूद्र के आराधना में बा। अथर्ववेद में शिव के भव, शर्व, पशुपति, भूपति आदि कहल गइल बा। वामन पुराण (पाशुपत, कापालिक, कालामुख आ लिंगायत शाखा), बसव पुराण आदि में शैव मत, ओकरा एह शाखा आ उप-शाखा- शाक्त, नाथ, दसनामी, भाग आदि के उल्लेख मिलेला। शैव साधु लोग के नाथ, अघोरी, औघड़, अवधूत, योगी, सिद्ध आदि कहे के पुरान परम्परा बा। शैव लोग खातिर बार-बार अघोरी भा औघड़ शब्द के प्रयोग आ अघोर पंथी लोग के शैव साधु लोग का संस्कारन से खात मेल एक दोसरा से जोड़ेला। एकरा में मुख्य संस्कार बा- एकेश्वरवादी भइल, सिर पर जटा धारन कइल, रात्रि आ निर्जन- अस्मसान में तांत्रिक अनुष्ठान कइल, हाथ में कमंडल, त्रिशूल भा चिमटा लिहल, देह पर चिता के भस्म रमावल आदि। शैव ग्रंथ 'श्वेताश्वतरोपनिषद्' में रूद्र का मूर्ति के 'अघोरा' कहल गइल बा।
'अघोर पंथ' के 'अघोर' शब्द 'घोर' शब्द में 'अ' उपसर्ग लगवला से बनल बा। 'घोर' के अर्थ होला- कठिन, अटल, असहज, जकड़ल आदि आ ओकरा में अ उपसर्ग जुड़ला से ओकर अर्थ हो जाला - सहज, सरल, आसान, स्वाभाविक, आदि। एह तरह से अघोर पंथ तप-साधना के स्वाभाविक, सहज आ सरल मार्ग वाला सम्प्रदाय ह। अघोर पंथी साधक लोग के अनुसार हर आदमी प्रकृति से सहज सरल होला। बालक जइसे जइसे सेयान होला ओकरा दुनियादारी से जुड़ल नीमन बेंजाय, अच्छा बुरा आ सही गलत में फरक करे सहजे आ जाला। बाकिर काया आ माया से जुड़ल भंवजाल में अझुराते ओकरा भीतर तरह तरह के विकार पैदा होखे लागेला आ तब ऊ सहज सरल आ स्वाभाविक ना रह के असहज, कठिन, अस्वाभाविक मतलब 'घोर' रूप में आ जाला। ओकर मूल प्रकृति अघोर मतलब सहज सरल ना रह जाए। अइसन स्थिति में सिद्ध अघोरी अपना तप साधना के जरिए फेर अघोर अवस्था के प्राप्त करेलें। जवन साधना मुख्य रूप से निर्जन स्थान, अस्मसान घाट पर, शव साधना के एगो खास क्रिया के जरिए कइल जाला। जवना के माध्यम से स्वयं का मूल अस्तित्व के भिन्न-भिन्न चरन का प्रतीकात्मक रूप में अनुभव कइल जाला।
कुछ विद्वान लोग के मत बा अघोर पंथ नाथ सम्प्रदाय का पहिले से अस्तित्व में रहे। बाकिर यूरोपीय विद्वान हेनरी बालफोर के अनुसार एह पंथ के प्रवर्तक योगी गोरखनाथ रहलें आ उनकर शिष्य मोतीनाथ एकरा प्रचार प्रसार में महत्वपूर्ण भूमिका निभवलें। उहँवे विलियम क्रुक अघोर पंथ के सबसे पहिले राजपुताना राजस्थान के आबु पर्वत पर प्रवर्तित आ प्रचलित भइल फेर गुजरात, नेपाल आ समरकंद जइसन जगह तक फइलल। एह अघोर पंथ के अघोरी साधु शव साधना करेलें, मुर्दा के मांस खालें। मुर्दा का खोपड़ी में खाना खालें आ पानी-मदिरा पीयेलें। जवन इनका के शैव मत के कालामुख आ कापालिक लोग का परम्परा से जोड़ेला। एक ओर जहाँ भगवान शिव के अघोर पंथ के प्रवर्तक बतावल जाला उहँवे अवधूत दत्तात्रेय के शिव के अवतार मानल जाला जे अघोर पंथ के सिद्ध गुरु रहलें। बल्कि उनका के शिव सहित ब्रह्मा आ विष्णु के संयुक्त अवतार बतावल जाला। अघोर पंथी कीनाराम के अनुसार शिव स्वयं में सम्पूर्ण हवें आ समस्त जड़ चेतन में व्याप्त बाड़ें। एह देह आ मन के साध के जड़ चेतन आ सब स्थितियन के अनुभव क के मोक्ष पावल जा सकऽता।
अघोर मत के प्रचार-प्रसार में बाबा कीनाराम के बहुत बड़ भूमिका बा। एह से उनका बारे में विस्तार से चर्चा कइल जरूरी बा।
कीनाराम के जनम चंदौली तहसील के बनारस जिला का रामगढ़ गाँव के क्षत्रिय रघुवंशी परिवार में संवत् १६८४ विक्रमाब्द में भइल रहे। बचपन से ही उनकर रूचि धार्मिक रहे। जहाँ रहस राम नाम के जप करत रहस। बारह बरिस के उमिर में उनकर बिआह हो गइल रहे। जहिया उनकर गवना होखे के रहे ओकरा एक दिन पहिले ऊ घर के लोग से दूध भात खाए के मँगलें। तब घर के लोग एकरा के अशुभ बतावल।तबो ऊ दूधे भात लेके खइलें आ कुछे छन बाद उनका पत्नी का मरे के खबर पहुँचल। एकरा बाद ऊ विरक्त होके घर से चलके गाजीपुर में रहे वाला रामानुज संप्रदाय के महात्मा शिवाराम जी के सेवा टहल में लाग के उपदेश देवे के आग्रह कइलें। शिवाराम जी गंगा नहाये चललें कीनाराम के आपन बाघाम्बर आ पूजा-पाठ के सामग्री देके आगे बढ़े के कहलें। कीनाराम गंगा किनारे पहुँच के गंगा जी के आगू आपन माथ नववलें त गंगा जी उनका पांव के पास पहुँच गइली। ई सब शिवाराम जी दूर से ही देखत रहलें। उनका समुझत देर ना लागल कि ई कीनाराम जनमजात महात्मा बा। ऊ कीनाराम के आपन गुरुमंत्र दिहलें। कुछ दिन के बाद शिवाराम जी का पत्नी के देहांत हो गइल आ ऊ दोसर बिआह करे के तय कइलें। एही बात पर उनकर कीनाराम से मतभेद हो गइल। फेर कीनाराम उहाँ से चल दिहलें। जब ऊ नैगडीह गाँव पहुँचले त उहाँ देखलें कि जमींदार के सिपाही गाँव के एगो गरीब बुढ़िया का बेटा के मामूली अपराध खातिर कैद करके कैदखाना में डाल दिहले बाड़ें। उनका के साधु-महात्मा जान के बुढ़िया अपना बेटा के छोड़वावे खातिर मिनती करे लागल। एह कीनाराम अपना तेज आ चमत्कार से प्रभावित करके ओह लरिका के जमींदार का कैद से मुक्त करा दिहलें। ओह बुढ़ औरत का खुशी के ठेकाना ना रहल आ ऊ अपना बेटा के कीनाराम के हवाले कर दिहल,जे बाद उनकर शिष्य अवधूत बिजाराम के नाम से जानल डालें।
एक बेर कीनाराम बिजाराम के नीचे रहे के कहके अपने गिरनार पर्वत पर तप करे चल गइलें। जहाँ उनका दत्तात्रेय जी से भेंट कालूराम के रूप में भइल। कीनाराम अपना ग्रंथ' विवेक साथ ' में एह चीज के उल्लेख कइले बाड़न। एकरा बाद कीनाराम आ बिजाराम जूनागढ़ पहुँचल लोग। कीनाराम बिजाराम से नगर में जाके भिक्षा माँग ले आवे के कहलें आ अपने बाहर आसन लगा के ध्यान में बइठ गइलें। जूनागढ़ के शासक मुसलमान रहलें। उनकर सिपाही नगर में घुसते बिजाराम के पकड़ के जेल में डाल दिहल। जब कीनाराम गइलें त उनको के जेल में डाल दिहल गइल आ सजाय के रूप में चक्की चलावे के मिलल। ऊ अपना डंटा से चक्की के मारत चले के कहलें आ चक्की अपने चले लागल। एह बात के जानकारी मिलते उहाँ के शासक कीनाराम से माफी माँगत दूनो जना के छोड़ दिहलें आ उपहार के रूप में काफी हीरा-जवाहरात भेंट कइलें। कीनाराम कुछ हीरा जवाहरात मुँह में डाल के थूकरत कहलें कि ई ना त मीठे लागऽता आ ना खट्टे लागऽता। फेर ई कवना काम के? तूं हम साधु के खाए खातिर ढ़ाई पाव पिसान दे दे। ई घटना संभवतः विक्रम संवत १७२४ के ह।
कीनाराम जूनागढ़ से बनारस के अघोरी कालूराम से मिले उनका मठ केदारनाथ अस्मसान घाट पहुँचलें। कालूराम मुर्दा का खोपड़ी सब के बोला के चना खिआवत रहलें। ऊ कीनाराम से आपन परिचय देवे के कहलें त ऊ कालूराम का एह काम के रोक दिहलें। अब मुर्दा के कवनो खोपड़ी चना खाए अइबे ना करे। तब कालूराम ध्यान लगा के जान गइलें कि कीनाराम हवें। ऊ कीनाराम से मछरी मँगले आ कीनाराम गंगा से मछरी मँगलें। मछरी पानी से बाहर किनार पर आ गइल। तीनों जना मछरी पकाके खइलन। फेर एकरा बाद ऊ कालूराम के कहला पर नदी में दाहात एगो लास के जिन्दा कर दिहलें। जे आगे चलके उनकर शिष्य राम जिआवन राम भइलें। एह घटना के समय वि. स. 1754 बतावल जाला। एह तरह के कई गो परीक्षा पास कइला के बाद कालूराम कीनाराम के अघोर पंथ के गुरुमंत्र दिहलें आ अपने लुप्त हो गइलें। अघोर पंथ में ई विस्वास जतावल जाला कि खुद भगवान दत्तात्रेय कालूराम बनके कीनाराम के अघोर पंथ के गुरुमंत्र दिहलें। कालूराम के द्वारा कीनाराम के गुरुमंत्र देके लुप्त हो जाए के संकेत विद्वान लोग एह बानी से बतावेला -
'कीना कीना सब कहे, कालू कहे ना कोय।
कालू कीना एक भये, राम करे से होय।।'
एकरा बाद कीनाराम कासी के कृमिकुंड में रह के तपस्या करे लगलें आ कबो कबो रामगढ़ जास। भगवान दत्तात्रेय के बाद कीनाराम अघोर पंथ के आगे बढ़वलें। छंदशास्त्र के जानकार कीनाराम के चार गो प्रमुख पुस्तक बा- विवेक सार, राम गीता, राम रसाल आ गीतावली। ऊ विवेक सार के रचना उज्जैन के क्षिप्रा नदी के किनारे कइले रहलें जवना में ऊ आत्माराम के वंदना आ आत्मानुभव के चर्चा कइले बाड़न। उनका अनुसार सत्य भा निरंजन सर्वव्यापक आ सहज रूप अस्तित्व में बाड़ें। विवेक सार में ओह सब अंग के भी चर्चा बा जवना में से पहिला तीन गो में सृष्टि रहस्य, काया परिचय, पिंड ब्रह्मांड, अनाहत नाद आ निरंजन के चर्चा बा। अगिला तीन गो में योग, साधना, निरावलंब के अवस्था, आत्म विचार, सहज समाधि आदि के उल्लेख बा आ बाकी दूगो में सउँसे विश्व के आत्म स्वरूप होखे आ आत्म स्थिति खातिर दया, विवेक आदि के अनुसार चले का बारे में बतावल गइल बा। कीनाराम के मृत्यु सन् 1826ई. में भइल रहे।
कीनाराम के शिष्य परम्परा में आवे वाला शिष्यन में प्रमुख नांव बा - जय नारायण राम, बिजाराम, राम स्वरूप राम, राम जिआवन राम आदि। जूनागढ़ में कीनाराम के दोसर मठ बा। इनका मत में अलख पंथी, नागा संन्यासी आ नागा अवधूतिन भी होखेली। इनका मत में मदिरा के प्रयोग ना होत रहे। एकरा अलावे इनकर आउर कई गो मठ बनल बा।
निरबानी आ घरबारी जीवन शैली के आधार पर अघोर पंथ के दू भाग हो गइल। जे आपन घर-परिवार ना बसा के अपना तप साधना में रत रहत रहे ऊ निरबानी कहाइल आ जे गिरहस्त रूप में घर-परिवार के बीच रह के साधना के बदौलत सिद्धि पवलस ऊ घरबारी कहाइल। बतावल जाला कि कीनाराम आ भिनक राम निरबानी संत रहे लोग।
विद्वान लोग के अनुसार अघोर पंथ के तीन गो शाखा बँट गइल- अघोर, घुर आ सरभंग सम्प्रदाय। एकरा में सरभंग सम्प्रदाय के प्रमुख केन्द्र बिहार के चम्पारन, सारन, मुजफ्फरपुर आ नेपाल के तराई क्षेत्र बा।
सम्प्रति:
लोकप्रिय पोस्ट
ए मुखियाजी! रउरा त सभकर थाह लगा गईनी। चलनी के चालल सूपवा के फटकारल अपना के बता गईनी ए मुखियाजी! रउरा त सभकर थाह लगा गईनी। ए मुखियाजी! रउआ त जेकरा-जेकरा दुअरा गईनी भात-भवदी के त छोडीं बातो-बतकही छोड़ा गईनी ए मुखियाजी! रउरा त सभकर थाह लगा गईनी। ए मुखियाजी! रउरा त हाथ जोरि के दाँत निपोर के सबका के बुड़बक बना गईनी बाबू-बरुआ के महाभारत कराके झड़ुअन वोट बहार गईनी ए मुखियाजी! रउरा त सभकर थाह लगा गईनी। ए मुखियाजी! रउरा त चापलुसन के वंस बढ़ा गईनी दुआरा के कुकुरन के भी बब्बर शेर बना गईनी ए मुखियाजी! रउरा त सभकर थाह लगा गईनी। ए मुखियाजी! रउरा त जेकरा से ना बात-बतकही ओकरो से घीघीआ गईनी ढोंढ़ा-मंगरू छेदी-झगरू से छनही मे लाट लगा गईनी ए मुखियाजी! रउरा त सभकर थाह लगा गईनी। ए मुखियाजी! रउरा त गली-नाली के का कहीं मुड़ेरवो भसा गईनी आवास के आसारा में त घरओ में जोन्हीं देखा गईनी ए मुखियाजी! रउरा त सभकर थाह लगा गईनी। सम्प्रति : उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)
मोरी मईया जी
कर जोरि बिनती करीला सुरसती मोरी मईया जी हे वीणापाणि! होखीं ना सहईया मोरी मईया जी। अज्ञान के अन्हरवा अंबिका लिखत बा बरबदिया सुर- ताल मतिया के माई हो होखत बा दुरगतिया डूबत बिया नदिया बीचवा नईया मोरी मईया जी। हम मुरुख अज्ञानी बानी ज्ञान के ज्योति जला दीं हमरी जेठ जिनिगिया मईया सुंदर फूल खिला दीं हे माहमाया! परत बानी पईंयां मोरी मईया जी। आरे आंखि अछइत ए अम्बे! भईल बानी आन्हर भरल बा जिनिगिया में मईया खाली डील- डाबर दीं ना कुल्हि मरजवन के दवईया मोरी मईया जी।
जा ए भकचोन्हर: डॉ. जयकान्त सिंह 'जय'
जा ए भकचोन्हर, तोहरा बात बुझात नइखे ? ई 'भकचोन्हर' सब्द बिहार का राजनीति में हल्फा उठा देले बा। सब्दन के सटीक प्रयोग के लेके हम त बड़का भइया माननीय लालू प्रसाद यादव जी के गुनगान करे से ना थकीं। ई एके सब्दवा यू. पी. - बिहार का जनता के जना-जगा दिहलस कि लालू जी निरोग बाड़ें आ बहरी आ गइल बाड़ें। कांग्रेसी लोग उनका पर बमकल बा त कुछ भकुरन के भक भुला गइल बा। भाकुर के बहुबचन भकुरन। भाकुर मतलब उल्लू होला। अँजोर में एकर भक मतलब बुद्धि हेरा जाला आ उहो दिसा हीन उड़ान भरे लागेला। इहे हाल भादूर/बादूर मतलब चमगादड़ो के होला। अब आईं ए भकचोन्हर सब्द पर। ई भक आ चोन्हर दू सब्द का मेल से गजब खेल करेला। भक के मतलब होला बुद्धि। वाक्य प्रयोग से समुझीं - 'झट से हमार भक खुल गइल' माने हमार तुरते बुद्धि खुल गइल। आ चोन्हर मतलब चक्षु चाहे चोख (आँखि खातिर बंगला के सब्द) के अन्हराइल भा चोन्हिआइल। एह तरह से एकर अर्थ-अभिप्राय होला - ऐन वक्त पर अकिल गुम हो गइल। बुरबकाही के सिकार भइल। बुद्धि के चिहउनी लागल। देस, काल, परिवेस आ परिस्थिति के हिसाब से सही फैसला ना ले पावे वाला आदमी खातिर भकचोन्हर सब्द के बेव


text:
पटना. 27 अक्टूबर (वार्ता के रपट में जोड़त) आजु पटना के एतिहासिक गाँधी मैदान में नरेन्द्र मोदी के हुंकार रैली से पहिलही सीरियल बम विस्फोट से पाँच लोग मर गइल आ कई दर्जन लोग घवाहिल हो गइल.
सबले पहिले पटना जंक्शन के करबिगहिया ओर एगो सुलभ शौचालय में बम विस्फोट के खबर मिलल. ओहिजा से भागत एगो संदिग्ध के पुलिस पकड़ लिहलसि आ ओकरा से पूछताछ होखत बा.
बाद में एगो बम विस्फोट गाँधी मैदान से सटल एलफिंस्टन सिनेमा हाल का लगे भइल आ पांच गो बम गांधी मैदान में फूटल. एह सीरियल बम विस्फोट से कम से कम पाँच लोग के मौत हो गंइल बा आ कई दर्जन लोग के इलाज पटना मेडिकल कॉलेज अस्पताल में चलत बा.
एह तरह के कायराना विस्फोट करावे वालन के मकसद तब पूरा ना हो सकल जब गाँधी मैदान में जुटल बड़हन भीड़ में कवनो तरह के भगदड़ ना मचल आ मंच से नेता लोग के भाषण बदस्तूर जारी रहल. मंच से भीड़ के सम्हारे खातिर कहात रहुवे कि रउरा सभे पटाखा छोड़ल बंद करी. एह चलते भीड़ के असली हालात के अनेसा ना भइल आ भगदड़ ना मचल. ना त आजु पता ना कतना हजार लोग बेमौत मर गइल रहीत.
एह बम विस्फोट का पीछे के लोग, एकर कवनो योजना के पता अबहीं ले नइखे सामने आइल बाकिर एन आई ए एकरा जाँच में लागल बिया. एह विस्फोटन के निंदा करे वालन में राष्ट्रपति, प्रधानमंत्री, सोनिया गाँधी, नीतीश कुमार वगैरह बहुते लोग शामिल बा.
बाकिर थोड़ देर ला सोची कि अगर एह तरह के बम विस्फोट अगर अहमदाबाद में होखत राहुल के कवनो रैली में भइल रहीत त अपना देश के मीडिया कइसन आ का हल्ला मचवले रहीत. आजु के घटना के बहुते हल्का में लिहले बिया देश के तथाकथित सेकूलर मीडिया.
नरेन्द्र मोदी, हुंकार रैली, बम विस्फोट
55 total views, 5 views today


text:
My government's only agenda for Budget is development: PM Modi to Zee Newshttps://t.co/FEq60TyZHx#ModionZee pic.twitter.com/nqhh62YBTx
— Zee News (@ZeeNews) January 19, 2018
एह साल 2018 में पहिला बेर कवनो टीवी चैनल के दीहल इन्टरव्यू में पीएम मोदी हिन्दी टीवी चैनल जीन्यूज पर आपन बाति देश का सोझा रखलन. एह इन्टरव्यू में बहुते कुछ मसलन के चरचा सामने आइल आ हर बाति के जबाब पीएम साफगोई से दिहलन. कहलन कि साल 2014 में ढेर दिन बाद बहुमत वाली सरकार बनला का बाद से दुनिया के ध्यान भारत पर आ गइल बा. सभे चाव से सुनत बा आ जाने चाहत बा कि तेजी से आगा बढ़त आ बड़हन जनसंख्या वाला देश का चाहत बा, का करे जात बा. आ एही चलते दुनिया के आर्थिक ताकत के सबले बड़का मंच वर्ल्ड एकोनोमिक फोरम के संबोधित करे के मौका मिलल बा देश के. 23 जनवरी का दिने पीएम मौदी दावोस सम्मेलन के संबोधित करीहें.
एगो सवाल के जबाब में पीएम मोदी के कहना रहे कि 2014 से पहिले कहात रहे कि मोदी के जानकारिए कतना बा आ दुनिया में इनका के जानते के बा. से जब देश सेवा के मौका मिलल त ऊ सगरी दुनिया में आपन मीत बना लिहलन. आजु दुनिया के धुरी बदले लागल बा आ भारत एकरा केन्द्र मे आ गइल बा.
देश का विकास का बारे में बतियावत पीएम मोदी के कहना रहल कि करोड़ों परिवार जलॉनधन योजना का सहारे बैंकिंग से जुड़ गइल बा. लाखों परिवार अब रसोई गैस के इस्तेमाल करत बा. लाखों लईकियन के पढ़ाई के राह सुगम हो गइल बा स्कूलन में शौचालय बन गइला का बाद, लाखों घर एलईडी के रोशनी के फायदा उठावत बा. काग्रेसी राज में केन्द्र सरकार राज्य सरकारन के बाति ना सुनत रहुवे से हमनी का जीएसटी के विरोध करत रहीं. आजु केन्द्र सरकार सही मायने में संघीय व्यवस्था का हिसाब से चलत बिया आ राज्य सरकारो सभ केन्द्र का साथे मिल के चलत बाड़ें. एही चलते जीएसटी ले आवल संभव हो पावल,
इन्टरव्यू का दौरान पीएम मोदी कहलें कि अगर लोकसभा आ विधानसभन के चुनाव फेरु एक साथे होखे लागे त करोड़ों के खरचा बाची आ विकास के काम में तेजी आ पाई. अबहीं हर छठे छमाहे कहीं ना कहीं चुनाव होखत रहला से कई बेर विकास के काम में बाधा आ जाले आ एह बाधा के दूर कइल जरुरी हो गइल बा.
एह इन्टरव्यू के पूरा से सुने ला जीन्यूज के पन्ना पर जाईं.
17 total views, 1 views today


text:
ईटानगर
ईटानगर भारत की अरुणाचल प्रदेश प्रान्त क राजधानी ह। हिमालय की निचला भाग में स्थित ई सुन्दर शहर प्रशासनिक रूप से पापुम पारे जिला में आवेला।
प्रान्त क राजधानी होखला की वजह से ईटानगर देश की बाकी हिस्सन से बढियाँ से जुडल बा। गौहाटी से ईटानगर खातिर रेगुलर हेलीकाप्टर आ बस चलेला आ इहाँ से सबसे नजदीकी रेलवे स्टेशन नाहरलागुन में बा।
इहँवा देखे लायक जगह में एगो पंद्रहवीं सदी क इतिहासी ईटा-किला बाटे जेवना की आधार पर ए शहर क नाँव पड़ल बा। एकरी अलावा गंगा झील आ बुद्ध मंदिर देखे लायक बा।
भूगोल[संपादन करीं]
ईटानगर क भूगोलीय लोकेशन 27.1°उ. 93.62°पू. बाटे आ समुद्र तल से ऊंचाई 750 मीटर बा ।
ईटानगर क जलवायु नम शीतोष्ण प्रकार क बा आ कोपेन की सिस्टम में Cwb प्रकार क बतावल जा सकेला। जाड़ा में बरखा ना होले आ गर्मी में बरखा क शुरुआत जल्दी हो जाले।
संस्कृति[संपादन करीं]
ईटानगर में विविध प्रकार क आदिवासी लोग बसल बा आ बौद्ध धर्म क प्रभाव भी लउकेला। गोम्पा बुद्ध मंदिर इहँवा दलाई लामा द्वारा अस्थापित थेरवाद क मंदिर हवे।


text:
– जयंती पांडेय
जब दुनिया भर में तरक्की के बयार बह रहल बा त बाबा लस्टमानंद के गाँव कइसे अछूता रहि जाई. ओह गाँव के जे सड़क पहिले ईंटा के रहल ह, ना त अलकतरा टूटल टाटल, अब उहाँ सीमिंट के रोड बन गइल बा आ गाँव के लइका दहेज के मोटर साइकिल ले के ना त बाबूजी चाचा भईया के बहरा के कमाई से मोटर साइकिल ले के दिन भर दनदनात चलऽता लोग. गाँव में मोटरसाइकिल पर अक्सर तीन लोग बइठेला. जे चलावेला ऊ एक हाथ में मोबाइल लिहले रहेला आ लगातार बतियावत रहेला. ओकनी के देख के बुझाला कि ई रफ्तार में जबे मोटरसाइकिल लड़ल त बूझि जा कि दू एक जाना बांचियो गइल लोग त हाथ गोड़ नकाम हो जाई. गाँव में सड़क के किनारे खड़ा हो के देखला पर बुझाला कि गांव एगो रेस में शामिल हो गइल बा. ओह रेस में पैदल से लेके सायकिल, आटो आ ट्रैक्टर वाला सब जेतना सवारी गाड़ी बाड़ी सन सब शामिल हो गइल बा. सब बेतहाशा भाग रहल बा. केहू समुझावल सुने के तइयार नइखे. जे समुझावे के साहस करबो करे केहू त उलट के जवाब सुन ली. पढ़े के कहऽ त सुने के पड़ेला कि पढ़लऽ नऽ, का कमातारऽ? हम अरब चलि जाइब कर्जा ले के आ तहरा ले बेसी कमायेब.
गाँव के तरक्की के उदाहरण ह कि हर घर में मोटरसाइकिल आ हर हाथ में मोबाइल आ पाँच सात गाँव पर एगो युरोपियन यूनियन के मनी ट्रांसफर आफिस आ ना त बैंक के एटीएम मशीन. मशीन के शीशा वाला रुम में जब ले भीड़ ना लागे तब ले मजा ना आवेला. अतवार के एटीएम बंद रहेला आ अनदिना ओकरा भीतर गुटखा आ सूर्ती बिकाला. भीतर भीड़ लागेला आ बाहर लाइन. जदि आप एटीएम के बहरा लाइन में खड़ा रहीं आ भीतर से लोग के बाहर निकले के इंतजार करीं त पब्लिक आपके धक्का दे के भीतर ढुका दी, फुहरपातर बात बोनस में सुनाई.
अगर आप बैंक में जा के शिकायत करेब त केहू धेयान ना दीही उलटे लोग आपके अइसन नजर से देखी कि कहाँ से मुँहफइल आ गइल.
बैंक के कर्मचारी समझाई कि आप सभ्य आदमी हईं, बाद में आ के पइसा निकाल लेब. लेकिन बाद में कब ? बैंकिग समय का बाद जायेब त एटीएम बंद आ बैंक का समय में जायेब त बरदाश्त के बाहर भीड़. दिन में अगर कभी भीड़ ना रहे त बूझ लीं मशीन खराब.
गैस लाइन से मिली लेकिन ब्लैक में गांव के पांड़े जी का दोकान पर जब चाहूं, जेतना चाहीं, ओतना भेंटा जाई. शिकायत कइला पर सुने के मिलेला कि घर में भैंटा जा ता त अतना हरानी का ? आ सुविधा खातिर पइसा त देवहीं के पड़ी. गाँव में सबसे बड़हन आदमी ऊ होला जे सिपाही जी के खियावत पियावत होखो. आप केतना पढ़ल बानी एकर कवनो कीमत नइखे, आप घर में केतना रुपिया भेज तानी आ आपके बाल बच्चा केता पइसा फूँकऽता इहे आप के स्टेटस के निशानी ह. हमरा गाँवे आईं आ देखीं कि भारत के गाँव केतना तरक्की कइले बा. लेकिन होशियारी से आएब ना त हमहुं कुछ ना कर पायेब.
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.
39 total views, 4 views today


text:
अमेरिकन अश्लील वयस्क XXX वीडियो
केंद्रीय पृष्ठ » अमेरिकन अश्लील
- जेसी फुल सेक्सी हिंदी मूवी और कोच
- पैशन-एचडी ऑल नेचुरल 34DD ऑर्गी सेक्सी फिल्म हिंदी में मूवी स्विंगर्स सेक्स
- मि मुजेर से हस्तमैथुन सेक्सी फिल्म फुल सेक्सी फिल्म
- फूहड़ हो सेक्सी मूवी हिंदी इंग्लिश रही गधा गज़ेबो तहत टकरा
- गंदा सेक्सी मूवी फिल्म वीडियो किशोर
- श्यामला n सेक्सी पिक्चर हिंदी फुल मूवी स्ट्रिप्स नृत्य करती है
- 2 हिंदी मूवी पिक्चर सेक्सी ब्रुनेट्स शेयर 1 मुर्गा
- नादिया के सपने पंजाबी सेक्सी फिल्म मूवी
- सिर और सवारी सेक्सी मूवी हिंदी वीडियो
- लिटिल टीन एशले एक मॉन्स्टरॉक द्वारा ब्लू फिल्म फुल सेक्सी वीडियो गड़बड़ हो जाता है
- रिनॉकी - जापानी सेक्सी मूवी फिल्म वीडियो बिग बूब
- तबथा कैश हिंदी में सेक्सी मूवी वीडियो सुपरस्टार - 2004
- पब्लिक में फुल हिंदी सेक्सी मूवी सेक्स
- शौक़ीन व्यक्ति हिंदी में फुल सेक्सी फिल्म
- सींग का बना गृहिणी पेनेलोप गड़बड़ हिंदी में सेक्सी बीएफ मूवी हो जाता है
- जैपनीज सेक्सी मूवी सेक्सी मूवी हिंदी में 28
- MMF चोदने की फुल मूवी उभयलिंगी तिकड़ी 82
- बिग डिक दोस्त एक आकर्षक बिल्ली मूवी सेक्सी फिल्म वीडियो में बढ़ाता है
- सेक्सी चब्बी गड़बड़ कठिन मूवी सेक्सी हिंदी में वीडियो
- कूप में महान सेक्स है हिंदी मूवी फिल्म सेक्सी फिल्म
- योनि में अच्छा तेज़ हिंदी मूवी सेक्सी पिक्चर
- ले एनकांटा पोर हिंदी सेक्सी पिक्चर मूवी एल पुलो ले फैसीना
- स्कीनी किशोर सेक्सी वीडियो हिंदी मूवी में ली समर अर्ली विद
- लेटेक्स बूट्स में प्यारा गोरा कठिन गड़बड़ सेक्सी मूवी चाहिए सेक्सी
- मिशेल विलियम्स हिंदी मूवी वीडियो सेक्सी - ब्लू वेलेंटाइन
- लेस्बो ओआरजीवाई प्राप्त सेक्सी वीडियो हिंदी मूवी में करें


text:
भोजपुरी सिनेमा के डायनामिक एक्टर शुभम तिवारी आ लोकगायक कलुआ के फिल्म ‘कलुआ भईल सयान’ के निर्माण पूरा हो गइल बा. निर्माता शिव प्रताप सिंह आ रितेश कुमार ठाकुर के बनावल एह फिल्म के प्रताप फिल्म्स इंटरटेनमेंट प्रस्तुत कइले बा आ आकाश फिल्म्स इंटरटेनमेंट के बैनर में बनावल गइल बा. सह निर्माता हउवे वीर प्रताप सिंह.
रितेश कुमार ठाकुर एहसे पहिले सुपर डुपर हिट फिल्म ‘तू ही मोर बालमा’ बनवले रहले. अरविंद अकेला उर्फ कलुआ के एह फिल्म का जरिये नायक बना के पेश कइल जात बा. निर्देशक हउवन ओ.पी. कश्यप, गीतकार आर.आर. पंकज आ शशि बावला, संगीतकार राज सेन, कोरियोग्राफर जे.डी., कैमरामैन प्रिंस, कथा-पटकथा आ संवाद लेखक ओ.पी. कश्यप हउवे.
एह फिल्म से उत्साहित शुभम तिवारी के कहना बा कि एहसे पहिले ऊ कलुआ का साथे ‘तू ही मोर बालमा’ कइले रहन. तब कलुआ छोत रहे आ अब ओकरा सयान भइला पर ओकरा के नायक बनि के काम करत देखत बहुते खुशी के बात बा. रितेश ठाकुर के उमेद बा कि ई फिल्म सफलता के रिकार्ड बनाई.
फिल्म “कलुआ भईल सयान” जल्दिये रिलीज होखे वाली बा.
(शशिकांत सिन्हा के रपट)
63 total views, 2 views today


text:
गायक मुकेश के जन्म दिन का मौका पर पिछला 22 जुलाई 2014 के जुहू जागृरति हॉल में गीतकार हरिश्चंद्र के तरफ से मुकेश जयंती धूम धाम से मनावल गइल. एह समारोह में खास मेहमानन में शामिल रहलें गायक गीतकार आ संगीतकार रविन्द्र जैन, भोजपुरी सिटी संपादक किशन खदरिया, फिल्म प्रचारक संजय भूषण पटियाला, डॉ प्रेम गुप्ता, भवन निर्माता दीक्षित माधवानी, धनञ्जय व्यास शास्त्री, उषा तिमोथी, रानी कौर, ममता राउत, अनंत श्रीमाली, सुरेश आनंद, के के गोस्वामी, संगीतकार दामोदर राव, रंजू सिन्हा, अभिनेत्री सोनी गिल, रामा मेहरा, रामशंकर जजवारे, खन्ना मुजफ्फरपुरी, सोनू राव वगैरह.
एह समारोह में ‘अनुभूति मुकेश स्मारिका’ अउर गायिका देवी के गावल गीतन के वेव म्यूजिक से रिलीज काँवर भजन एल्बम ‘डी जे वाला भाई गाना भोला के बजाईं’ के भव्य विमोचनो कइल गइल. एह एलबम के गीतकार हरिश्चंद्र आ पिंटू गिरी हउवन आ संगीतकार हउवें दामोदर राव.
(संजय भूषण पटियाला)
25 total views, 2 views today


text:
उत्तर भारत के मध्यकालीन भक्ति आंदोलन के क्रांतिकारी संतकवि कबीर के जनम तिथि, जन्म स्थान, परिवार, भासा, मरन तिथि आदि के लेके बिद्वान लोग के एकमत नइखे। आ जदि कबीर अपने चाहे उनका समकालीन उनकर केहू भक्त नइखे लिखले त जनम तिथि, जनम स्थान, परिवार आ मरन तिथि के लेके ठोस सबूत जुटावल कठिन बा। अइसहूं पहिले सम्पन्न परिवार का लरिका के जनम पतरी ना बन पावत रहे। विरले केहू का घरे लरिका पैदा होखे त उपरोहित आके ओकर जनम पतरी बनावस। बहुत बूढ़ लोग के कहत सुनले बानी कि…Read More
Tag: डॉ जयकान्त सिंह ‘जय’
ब्रजभूषण मिश्र आ उनकर रचना संसार
ब्रजभूषण मिश्र कवि, निबंधकार, संपादक, समीक्षक आ संगठनकर्ता होखे का पहिले साफ मन-मिजाज आ दिल-दिमाग के सोगहग मनई हउवें। साफ मन-मिजाज के मनई मतलब सभकरा हित आ चित के खेयाल राखेवाला। घरियो छन जे इनका से बोल बतिआ लेलस ओकरो के पीठ पीछे कहत सुनले बानी – ए जी, एह जुग-जबाना में मिसिर जिउवा अइसन सहज मनई मिलल मुश्किल बा। एकदम से ‘बारह भीतर एक समाना’। गोसाईं जी का सबदन में – सुरसरि सम सभकर हित होई। एही गुन-धरम वाला के बावा जी कहल जाला। इसे सब गुन-धरम त इनका…Read More
संत कबीर के सगुनोपासना
संत कबीरदास के बारे ई आम राय बा कि ऊ उत्तर भारत में निरगुन भक्ति धारा के पहिल संतकवि हवें। बाकिर हमरा समझ से कबीरदास खाली निरगुनिए भक्ति धारा के संत नइखन। ऊ सुगुन भक्ति धारा के भक्तो बाड़न। बाकिर ओह तरह से ना जइसे सगुन भक्ति धारा के संतकवि तुलसीदास बाड़न। तबो जे अपना नाम के पाछे दास लगवले बा ओकर केहू ना केहू नाथ, साईं भा अराध्य होई। ऊ ओकर दास्य भाव से भक्ति जरूर करत होई। कबीरो दास करत रहलें। बाकिर ऊ हरसट्ठे सगुन साकार अवतार के…Read More
भोजपुरी भासा का मानकीकरन के बेवहारिक आधार
संसार का हर ग्यात भासा के दू खाना में राखल गइल। पहिला – एक केन्द्रीय भासा आ दोसर – बहु केन्द्रीय भासा। एक केन्द्रीय भासा के माने एक मानक रूप के भासा ; जइसे – रूसी, इतालवी, जापानी वगैरह। एह एक मानक रूप वाला भासा के अंगरेजी में मोनोसेंट्रिक लैंग्वेज ( Monocentric Language ) कहल जाला। बहु केन्द्रीय भासा के माने एक से अधिक मानक रूप वाला भासा ; जइसे – अरबी , फारसी , जर्मन , अंगरेजी वगैरह। एह बहु केन्द्रीय भासा के अंगरेजी में प्लूरिसेंट्रिक लैंग्वेज ( Pluricentric…Read More


text:
भूगोल के इतिहास
भूगोल के इतिहास में ओह सगरी इतिहास सभ के सामिल कइल जाला जे भूगोल के चिंतन आ बिचारधारा, भूगोल के बिसयवस्तु के तै कइल आ भूगोल में अलग अलग बिधिन के इस्तेमाल से संबंधित बाड़ें। अलग-अलग काल खंड में भूगोल के क्षेत्र में अलग किसिम के बिचार आ मत रहल बाड़ें; प्राचीन काल के दौरान अलग-अलग इलाका सभ में भी अपना आसपास के दुनियाँ के ज्ञान के बारे में बिबिध राय आ अलग-अलग मात्रा में जानकारी रहल।
भूगोल के इतिहास के भी तीन चाहे चार हिस्सा में, अलग-अलग काल खंड में बाँट के देखल जाला। एह में प्राचीन काल के भूगोल संबंधी ज्ञान के पुरानी सभ्यता अनुसार भी बाँट के पढ़ल जाला।
प्राचीन भारत में[संपादन करीं]
प्राचीन भारत में लगभग हर किसिम के ज्ञान उन्नत स्तर ले चहुँपल रहे आ एह में भूगोल संबंधी ज्ञान भी सामिल बा। सभसे प्राचीन ग्रंथ वेद, ब्राह्मण ग्रंथ, रामायण आ महाभारत में; बौद्ध जातक कथा सभ में आ जैन आगम ग्रंथ सभ में; आ पुराण[1] सभ में बहुत सारा जानकारी आ बिबरन अइसन बा जेकरा के पृथ्वी के बिबरन संबंधी जानकारी के रूप में देखल जा सके ला आ ओह जमाना के भूगोलीय ज्ञान के रूप में देखल जा सके ला।
वैदिक सूक्त सभ में से प्रमुख, ऋग्वेद के पुरुषसूक्त में पहिला बेर ब्रह्मांड के उत्पत्ती के ऊपर बिचार मिले ला। अथर्ववेद में एगो पूरा सूक्त पृथिवीसूक्त के नाँव से बा जेह में पृथ्वी के बंदना के साथे-साथ एकरे स्वरुप पर भी चिंतन के जानकारी मिले ला।
बाद के प्राचीन काल में, भारत में खगोलशास्त्र आ ज्योतिष के रूप में मौजूद जानकारी के ओही श्रेणी में रखल जा सके ला जवना में गणितीय भूगोल (पृथ्वी आ नक्षत्र मंडल के माप इत्यादि) से संबंधित मानल जा सके ला।
चीन में[संपादन करीं]
यूनानी भूगोल[संपादन करीं]
रोमन योगदान[संपादन करीं]
भूगोलीय खोज के जुग[संपादन करीं]
क्लासिकल भूगोल[संपादन करीं]
आधुनिक काल[संपादन करीं]
समकालीन भूगोलीय चिंतन[संपादन करीं]
नोट[संपादन करीं]
संदर्भ[संपादन करीं]
- ↑ Syed Muzafer Ali (1966). The Geography of the Puranas. People's Publishing House.


text:
आजु जब हम ई लिख रहल बानी त मन बहुते अँउजाइल बा. तीन दिन से कुछ काम नइखे हो पावत. सगरी धेयान ओहिजा लागल बा जहवाँ दू गो पक्ष एह तरह से लड़त बा कि “बतिया पंचे के रही बाकिर खूंटवा रहिये पे रही”. केहू दोसरा के सुनल नइखे चाहत आपने राग गावऽता. “हम कहीं से सही तोहार काहे रही” वाला बहस जब दू पक्ष में होखे लागे त तिसरइत के फायदा होखे लागेला. अबहियो उहे हो रहल बा. जे खुद कुछ नइखे कर पावत, जेकरा गोहार पर केहू आवत नइखे, जेकर निहोरा केहू सुनत नइखे ओकरो मौका मिल गइल बा बहत गंगा मे डुबकी लगा लेबे के. सुनत आइल रहनी कि नेता तीन तरह के होले आ आजु देखहू के मिले लागल बा. पहिला ऊ जे अपना पीछे चले वाला लोग जुटा लेव, दुसरका ऊ जे भीड़ देख के आगे कूद जाव आ तिसरका ऊ जेकरा के देख के साफ ना हो पावे कि लोग ओकरा पाछा बा कि ओकर पीछा करत बा. एहू आग में आपन लिट्टी सेंके वाला लोग के कमी नइखे. बाकिर कहल गइल बा कि आपन बेटिया निमन रहीत त बिरान पारीत गारी ! जब कमी अपने बेटी में बा त लोग त गारी देबे करी. आजु सरकारो के इहे हाल हो गइल बा. अतना सलाहकार जुट गइल बाड़े ओकरा लगे कि कुछऊ ठीक से नइखे हो पावत. पहिला माला पहिराई फेर गरियाई. जब देखी कि गारी उलटे पड़त बा त कह दी कि ना अब गरियावे के नइखे. पहिले जेल भेज दीं, फेर ओकरा पाछा खड़ा भीड़ देखि के ओकर रिहाई के आदेश दे दीं. आ देखीं ना सामने वाला राउर कमजोरी पकड़ि के केतरह अपना शर्त पर अड़ गइल बा. चाहीं त अतना आ ना देबऽ त ले के रहब. अब एह “उगिलत आन्हर निगलत कोढ़ी” वाला हालात में दोसर केहू त ले आइल नइखे. एहीसे कहल जाला शायद कि “हे भगवान पगलवा के नोह मत दीहऽ ना त अपने के बखोर ली !” अइसनका जमात के दुश्मन के कवन जरूरत. ऊ त अपने आपन टाँग काटे खातिर बहुत बा.जबकि राजनीति कहेला कि सामने वाला के अतना लमहर डोर दे दीं कि ऊ अपने अझूरा जाव आ रउरा बस एक बेर झटका दिहल बाकी रहे ! एही तरह के एगो सूत्र वाक्य अउरी हवे कि अपना दुश्मन के चेहरा पर वार मत करीं आ ओकरा के कबो कोना में मत घेरीं हमेशा भागे के जगहा दे के राखीं ! (18/08/11)
116 total views, 5 views today


text:
राष्ट्रीय जांच एजेंसी ने बिहार के एगो जिला परिवहन अधिकारी के लश्कर-ए-तैयबा के संदिग्ध आतंकी अब्दुल नईम शेख के साथ जुड़ल रहला का सन्देह में पूछताछ करे ला बोलहटा भेजले बिया. ई अधिकारी एह घरी बक्सर में पोस्टेड बाड़न. शेख देसरा का नाम प पासपोर्ट लेबे के दरखास्त दिहले रहुवे. जानकारी भइला का बाद गोपालगंज के जंगलिया इलाका के सराज अहमद एह बाति के शिकायत क दिहलन आ पासपोर्ट पावे से पहिलही शेख के ध तीहल गइल रहुवे. अगस्त 2014 में शेख केंद्रीय एजेंसियन का हिरासत से फरार भइला का बाद से नाम बदलि के बिहार के गोपालगंज जिला में लिकाइल रहुवे. 28 नवम्बर का दिने लखनऊ के चारबाग से शेख के फेरु ध लीहल गइल आ 2 दिसम्बर के गोपालगंज के एगो नवही नेता धन्नु राजा शेखो के साथ जुड़ला का आरोप में गिरफ्तार कइल गइल बा.
16 total views, 1 views today


text:
कलाकार पानी का तरह होला. जवने बरतन में ढार दिहल जाव ओकरे आकार ध लेला. ई बात हरफनमौला कलाकार रंजीतो सिंह पर लागू होला. आपन अभिनय कला के जौहर देखावे ला रंजीत सिंह बहुते मेहनत करेलें.
सुपर स्टार खेसारी लाल यादव के सिल्वर जुबली, माने कि उनकर 25वीं, फिलिम ‘लाडला’ में रंजीत सिंह पुरनका सुपर स्टार के भूमिका करत बाड़न आ एह किरदार के जियतार बनावे खातिर पुरनका जमाना के हीरो जइसन नजर आवे ला आपन वजन बढ़ा लेले बाड़न. लुक त बदलले बा.
एह काम खातिर रंजीत सिंह अस्सी के दशक के करीब डेढ़ दर्जन फिलिम देख के ई फैसला कइलन. थियेटर कलाकार रहल रंजीत के मालूम बा कि कवनो किरदार के कइसे जियल जाला. उनुका के सिनेमा के रूपहला परदा पर देख के दर्शक जमाना ले इयाद करीहें रंजीत सिंह के अभिनय.
(रामचंद्र यादव)
38 total views, 2 views today


text:
ढेरे दिन से सुर्खियन में रहल निर्माता दीपक सावंत आ निर्देशक अभिषेक चड्ढ़ा के भोजपुरी फिलिम “गंगा देवी” के फर्स्ट लुक मीडिया क सोझा लॉन्च कइल गइल. एह मौका पर फिल्म से जुड़ल सगरी सदस्यन दिनेशलाल यादव निरहुआ, पाखी हेगड़े, गिरीश शर्मा, संगीतकार मधुकर आनद, कोरियोग्राफर पप्पू खन्ना के अलावा सैकड़ों मीडिया कर्मी मौजूद रहले. समारोह के ख़ास आकर्षण रहलन बॉलीवुड के बैड मैन गुलशन ग्रोवर जे पहिला बेर एह फिलिम से सिनेमा भोजपुरी में आपन डेग बढ़वले बाड़े. एकरा अलावे एह फिलिम में अमिताभ बच्चन आ जया बच्चन के जोड़ीओ पहिला बेर भोजपुरिया दर्शकन का सोझा होखी.
निर्माता दीपक सावंत क मुताबिक़ उनुकर फिल्म भोजपुरी दर्शकन के पहिला बेर उनुका वास्तविक समस्यन से रू-ब-रु कराई. निर्देशक अभिषेक चड्ढ़ा के मुताबिक़ “गंगा देवी” समाज में औरतन के स्थितियन के चित्रण कइले बिया.
फर्स्ट लुक लॉंचिंग का एह मौका पर गुलशन ग्रोवर भोजपुरी समाज के शान में खूब कसीदा गढ़ले आ फिल्म बनत घरी अपनावल सहयोगी रुख ला अपना साथी कलाकारन से आभार जतवलें. सामाजिक मुद्दा पर बनल फिल्म “गंगा देवी” के बेसी से बेसी दर्शकन ले चहुँपावे खातिर एह फिल्म के हिदी संस्करण “श्रीमती नेताजी” के नाम से रिलीज होखे वाला बा.
(स्पेस क्रिएटिव मीडिया के रपट)
23 total views, 4 views today


text:
पटना 28 फरवरी (वार्ता). बिहार के मुख्यमंत्री रहल आ हिन्दुस्तानी आवाम मोर्चा के अध्यक्ष जीतन राम मांझी आजु राष्ट्रीय जनतांत्रिक गठबंधन (राजग) से आपन राजनीतिक नाता तूड़ के लालू आ कांग्रेस के महागठबंधन में शामिल होखे एलान कर दिहलें.
एह एलान से पहिले राष्ट्रीय जनता दल (राजद) के नेता आ बिहार के उपमुख्यमंत्री रहल लालू पूत तेजस्वी प्रसाद यादव का साथे बइठके कइलन. बतावल जात बा कि विधानपरिषद के दू गो सीट के सौदेबाजी भइल बा.
पत्रकारन से बातचीत में माँझी बतवलन कि राजग से अलगा होखे के कारण के जानकारी काल्हु दीहल जाई.
17 total views, 1 views today


text:
– जयंती पांडेय
सड़क दुर्घटना में एगो वरिष्ठ नेता के मृत्यु हो गइल. उनकर देह तऽ खैर देश के अमानत रहे, से चारू ओर शोक मनावल जात रहे लेकिन नेताजी के आत्मा के देवदूत लोग स्वर्ग के दुआर पर ले आई के खड़ा कऽ दिहल लोग. दुअरा पर एगो सीनियर अधिकारी नेताजी के स्वागत कइलस आ कहलस, माफ कइल जाई, जइसन रोब दाब आ रुतबा आपके धरती पर बा ओकरा मोकाबला में इहवां आपके स्वागत ना कइल जा सके. मगर आप जइसन वीआईपी लोग खातिर हमनी के संविधान में एगो विशेष प्रावधान बा जेकरा मोताबिक आपके एक दिन नरक में गुजारे के होई आ एक दिन स्वर्ग में. फेर ओकरा बाद आप तय करेब कि आप कहां रहेब. पहिले नरक के बारी बा.
नेताजी थोड़ा घबरइले, फेर सोचले कि एक दिन के ही तऽ बात बा. काट लिआई. ऊ नरक जाये के तैयार हो गइले. देवदूत नेताजी के एगो विशाल लिफ्ट में लेके नीचे उतरे लागल. नेताजी के कलेजा ई सोच के कांपत रहे कि पता ना नरक में का होई, लेकिन ऊहां के दृश्य देखकर ऊ गदगद हो गइले. ऊहां एगो बडहन गोल्फ के मैदान रहे. थोड़के दूर पर एगो सुंदर क्लब हाउस रहे. ओकरा लगे नेताजी के कई दोस्त नजर आवत रहे लोग, जिनका साथ मिलके नेताजी कबो करोड़ों के हेरफेर कइले रहले. सब केहू खुश लागत रहे. आसपास एक से एक सुंदर महरारू इतराइल फिरत रहली सन. नेताजी के जवानी के दिन याद आ
गइल.
ऊ लोग बड़ गर्मजोशी से नेताजी के गले लगावल. क्लब में कई प्रकार के मनोरंजक खेल आ डांस के प्रोग्राम आयोजित भइल. असमय मुये के सब दुख दूर हो गइल. सारा गम भुला गइलें. उहां शैतानों आइल जे बहुत खुशमिजाज अउर दोस्ताना रहे. मौज मजा में पते ना चलऽल कि समय कइसे गुजर गइल. देवदूत नेताजी के लेवे आ गइल. सभे लोग नेताजी के बिदा कइल. देवदूत नेताजी के फेर उहे लिफ्ट में लेके चलल. काफी देर ऊपर चलला के बाद स्वर्ग आइल. स्वर्ग रहे तऽ बहुत ही बढिय़ा , मगर नेताजी के ना रुचल. उनका सुभाव के अनुकूल उहां कुछ ना रहे. केहू परिचित ना रहे. बड़ा मुश्किल से ऊ एगो दिन काट पवले. अगिला दिने देवदूत उनके लेवे पहुंचल. उनका के मुख्य कार्यालय ले गइल. उहां उनके एगो फॉर्म दिहल गइल जेकरा में भरे के रहे ऊ कहां रहिहें.
नेताजी राजनीतिक वक्तव्य लेखान कहलें, स्वर्ग तऽ बहुत अच्छा जगह हऽ मगर हमरा बुझाता कि हम नरक में बेसी खुश रह सकेनी. उहे लिफ्ट से देवदूत नेताजी के फेर नरक तक छोड़ गइल. जब नेताजी नरक में ढुकले तऽ उहां के नजारा एकदम बदल गइल रहे. हर ओर उजाड़, गंदगी. लोग गंदा-फाटल कपड़ा पहिनले रहे. ओही समय यमदूत आ के नेताजी के कान्हा पर हाथ रखलस. नेताजी अकबका के देखलें, हमरा बुझात नईखे कि माजरा का बा. काल जब हम इहां आइल रहीं तऽ इहां गोल्फ के मैदान रहे, क्लब हाउस रहे. … पर आज ऊ सब कुछ नइखे. बात का हऽ?
नरक के मुखिया यमदूत अट्टहास कइलस काल हमनी का नरक के पक्ष में आपके वोट लेवे के खातिर एक प्रकार के चुनावी प्रचार करत रहीं सन. वोही के नतीजा रहे कि आप जइसन मशहूर नेता हमनी के सेवा के मौका दिहले. काल्हु के सब तामझाम आपके रिझावे के खातिर रहे. नेताजी समझ गइले कि धरती पर जब ऊ चुनावी प्रचार के दौरान जनता के सब्जबाग देखावेलें और चुनाव के बाद जनता से छल करेनी, तब जनता के असहीं लागत होई.
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.
45 total views, 2 views today


text:
जेट कनेक्ट
जेट कनेक्ट ऑकलैंड, न्यूजीलैंड में स्थित क्वांटास क एगो पूर्ण स्वामित्व वाली सहायक विमान सेवा कंपनी ह। जुलाई 2002 में स्थापित कइल गइल और ओही साल अक्टूबर में एकर परिचालन शुरू भइल। क्वांटास ब्रांड की तहत न्यूजीलैंड और ऑस्ट्रेलिया की बीच में ट्रांस-टैस्मान सेवा चलावेले। एमें न्यूजीलैंड क चालक दल क नियुक्ति कइल गइल बा और इ न्यूजीलैंड में पंजीकृत विमानन क संचालन करेला। न्यूजीलैंड की भीतरो घरेलू स्तर पर सेवा संचालन कइलस जबले की इ सेवा 10 जून 2009 के जेटस्टार एयरवेज की द्वारा टेक ओवर नहीं करा गइल, इ क्वांटास क एगो और सहायक कम्पनी ह जवने क मुख्य आधार ऑकलैंड हवाई अड्डा ह।
जेट कनेक्ट अपनी लंबी दूरी की सेवा खातिर ऑस्ट्रेलिया से क्वांटास की मेनलाइन लंबी दूरी की सेवा पर कार्यरत चालक दल क नियुक्ति कइले बा। चालक दल ऑकलैंड क ह।
गंतव्य स्थान[संपादन करीं]
अन्तर्राष्ट्रीय कम दूरी क सेवा[संपादन करीं]
जेट कनेक्ट ऑस्ट्रेलियाई पूर्वी तट स्थल की तरफ ऑकलैंड, क्राइस्टचर्च, क्वीन्सटाउन और वेलिंगटन से क्वांटास क चले वाली लगभग सब उड़ान संचालित करेले। जेट कनेक्ट वर्तमान में निम्नलिखित उड़ान संचालित करेला:[1]
- ऑकलैंड से
- ब्रिस्बेन
- मेलबोर्न
- सिडनी
- वेलिंगटन से
- मेलबोर्न
- सिडनी
- क्राइस्टचर्च से
- सिडनी
- क्वीन्सटाउन से
- सिडनी
जेट कनेक्ट द्वारा संचालित उड़ान की अलावा, क्वांटास मौसम की अनुसार मुख्य धारा क उड़ान सेवा ऑकलैंड से पर्थ, क्वीन्सटाउन से ब्रिस्बेन और क्वीन्सटाउन से मेलबोर्न तथा ब्रिस्बेन से वेलिंगटन और क्राइस्टचर्च खातिर संचालित करेले।
घरेलु उड़ान सेवा[संपादन करीं]
जेट कनेक्ट 9 जून 2009 ले न्यूजीलैंड में घरेलू उड़ानन क संचालन कइलस। एइजा एकर अंतिम घरेलू सेवा QF2728 वेलिंगटन से ऑकलैंड खातिर 737-300 ZK-JNC द्वारा संचालित कइल गइल रहे। घरेलू सेवा में ऑकलैंड, वेलिंगटन, रोटोरुआ, क्राइस्टचर्च और क्वीन्सटाउन की बीच की रस्तन के शामिल कइल गइल रहे।[2] ऑकलैंड, क्राइस्टचर्च, क्वीन्सटाउन और वेलिंगटन की बीच की सेवा के बाद में जेटस्टार की सेवा से बदलाव कइल गइल। रोटोरुआ खातिर सेवा बंद करा गइल।[3]
बेड़ा[संपादन करीं]
जेट कनेक्ट न्यूजीलैंड में पंजीकृत आठगो बोइंग 737-800 क एक बेड़ा क्वांटास की बैनर की तहत संचालित करेले।[4] सब जेट कनेक्ट विमान में यात्री लोगन खातिर उनकी सीट पर मनोरंजन क सुविधा उपलब्ध करावे खातिर एवीओडी (ऑडियो-विजुअल ऑन डिमांड) स्थापित कइल गइल बा।[5][6]
औद्योगिक संबंध[संपादन करीं]
17 मई 2006 के ऑस्ट्रेलियाई क्वांटास क पायलटन क प्रतिनिधित्व करे वाला संघ, ऑस्ट्रेलिया एंड इंटरनेशनल पायलट एसोसिएशन (AIPA), ऑस्ट्रेलियन इंडस्ट्रीयल रिलेशनस कमीशन फेयर वर्क ऑस्ट्रेलिया के, संघ में जेट कनेक्ट पायलटन के नामांकन क सुविधा देवे खातिर आपन पात्रता क नियमन में बदलाव की माँग वाला एगो अर्जी दिहलस। 23 मई 2007 के कमीशन संघ की खिलाफ फैसला सुनवलस, न्यूजीलैंड आधारित जेट कनेक्ट की पायलटन के AIPA में भर्ती के अनुचित ठहरवलस, ए वजह की साथ की उ पहिलहीं से न्यूजीलैंड एयरलाइन पायलट एसोसिएशन क सदस्य बनले क पात्र बान स।[7]
दिसंबर 2009 में AIPA जेट कनेक्ट की पैरेंट कम्पनी क्वांटास क शिकायत फेयर वर्क ऑस्ट्रेलिया की सामने ले गइल, आरोप लगवलस की कम्पनी जान-बूझके कम मेहनताना देके आ कईगो शर्त भंग क के ऑस्ट्रेलियाई फेयर वर्क अधिनियम की मूल भावना की खिलाफ काम करतिया। AIPA क्वांटास प जेट कनेक्ट पायलटन के क्वांटास पायलटन से 40 प्रतिशत कम भुगतान कइले क आरोप लगवलस। ए मामला में क्वांटास के भरोसा रहे की उ केस जीत लेई काहें की “इ सब न्यूजीलैंड क पायलट रहन स जवन न्यूजीलैंड-पंजीकृत विमान, न्यूजीलैंड की संस्था द्वारा संचालित विमानन क संचालन करें स। सितम्बर, 2011 में ए मामला के फेयर वर्क ऑस्ट्रेलिया द्वारा AIPA क अर्जी खारिज करा गइल।
संदर्भ[संपादन करीं]
- ↑ http://www.qantas.com.au/flightinfo/qf_pdfTimetable.pdf
- ↑ क्वांटास फैक्ट फाइल. जेटकनेक्ट जानकारी पेज 5 पर है, NZ घरेलू मार्ग की जानकारी पृष्ठ 34 पर है. तारीख : 18 November 2008.
- ↑ ब्रेडले, ग्रांट (17 फरवरी 2009). "जेटस्टार न्यूजीलैंड की पहली फिल्म के लिए $ 1 किराये की पेशकश". न्यू ज़ीलैण्ड हेराल्ड.
- ↑ "जेट कनेक्ट एयरलाइंस". क्लियरट्रिप.कॉम. Retrieved 29 September 2016.
- ↑ जेट कनेक्ट बोइंग 737-400s की न्यूजीलैंड CAA सूची तारीख 3 November 2011.
- ↑ जेट कनेक्ट बोइंग 737-800s की न्यूजीलैंड CAA सूची तारीख 3 November 2011.
- ↑ ऑस्ट्रेलियाई औद्योगिक संबंध आयोग (23 मई 2007). "ऑस्ट्रेलियाई और अंतरराष्ट्रीय पायलट एसोसिएशन द्वारा आवेदन (D2006 / 58) - s.158 (1) रेडियो अनुसूची - पात्रता नियमों के परिवर्तन के लिए आवेदन". airc.gov.au. Retrieved 20 August 2011.


text:
हैदराबाद, 16 अप्रैल. हैदराबाद में राष्ट्रीय जांच एजेंसी (एनआईए ) के विशेष अदालत बरास 2007 में भइल मक्का मस्जिद विस्फोट से जुड़ल मामिला में आजु फैसला सुनावत सगरी आरेपियन के बरी क दिहलसि काहें कि केहू का खिलाफ अइसन सबूत ना मिल सकल जवना का आधार पर ओह लोग के सजा दीहल जा सके.
अदालत एह मामिला में असीमानंद समेत सगरी आरोपियन के बरी क दिहलसि. 18 मई 2007 का दिने नमाज का दौरान ऐतिहासिक मक्का मस्जिद में भइल विस्फोट में नौ लोग मारल गइल रहुवे आ 58 लोग घविहल भइल रहुवे.
कहल जाला कि पहिले एह मामिला में पाकिस्तानी आतंकवादियन के नाम आइल रहुवे बाकिर यूपीए सरकार ओहनी के पाकिस्तान चल जाए दिहलसि आ आपन हिन्दू आतंकवाद के जुमला सही बनावे खातिर एह में हिन्दू संगठनन के दोषी बनवावे के साजिश रच दिहलसि. सरकारी दबाव में आरोपियन पर तरह तरह के अत्याचार आ दबाव डालल गउवे बाकिर कहले जाला कि साँट परेशान कइल जा सकेला बाकिर आखिर में ओकरे जीत होला. आजु उहे बाति साबित हो गइल. दुख के बाति इहे बा कि असली दोषी आराम से पाकिस्तान में घूमत होखीहें स आ सराइल आ घवाहिल लोग के अब कहियो न्याय ना मिल पाई.
एह मामिला के जाँ पहिले स्थानीय पुलिस कइलसि बाकिर बड़हन योजना का तहत एकरा के सीबीआई के सउँप दीह गइल आ ओहू से काम बनत ना लउकल त एनआईए के एकर जिम्मा दे दीहल गइल. एह मामिला में स्वामी असीमानंद समेत कुल 10 लोगन के आरोपी बनावल गइल रहुवे. एक आरोपी संजय जोशी के मौत हो चुकल बा आ दू गो आरोपी अबहीं ले फरारे रहले. सुनवाई महज पांच गो आरोपियन पर भइल आ पाँचो के अदालत बरी कर दिहलसि.
तिन लोगन पर मुकदमा चलावल गइल ओहमें स्वामी असीमानंद, देवेंदर गुप्ता, लोकेश शर्मा (अजय तिवारी), लक्ष्मण दास महाराज, मोहनलाल रातेश्वर, राजेंदर चौधरी, भारत मोहनलाल रातेश्वर, रामचंद्र कलसांगरा (फरार), संदीप डांगे (फरार), सुनील जोशी (मृत) शामिल रहलें.
9 total views, 2 views today


text:
यूरेशियाई स्टेप
यूरेशियाई स्टेप (अंगरेजी: Eurasian steppe) भा यूरेशियाई स्टेपी, जेकरा के ग्रेट स्टेप (great steppe) चाहे द स्टेप्स (the steppes) भी कहल जाला, एगो बिसाल स्टेप इकोप्रदेश हवे जे यूरेशिया में बा आ ई समशीतोष्ण कटिबंधी (टेम्परेट) घास के मैदान, सवाना आ झाड़ीदार बायोम के हिस्सा हवे। एकर बिस्तार पच्छिम में हंगरी, बुल्गारिया, रोमानिया, मोल्डोवा, यूक्रेन, पच्छिमी रूस, साइबेरिया, कजाकिस्तान, शिनजियांग, मंगोलिया आ मंचूरिया में बा, एकर एगो बाहर छटकल हिस्सा (एक्स्क्लेव) हंगरी में बाटे जेकरा के पैनोनियन स्टेप चाहे पुस्ता कहल जाला।
पुरापाथरजुग (पैलियोलिथिक) से स्टेप रूट बिचला यूरोप, पूरबी यूरोप, पच्छिमी एशिया, मध्य एशिया आ दक्खिन एशिया के आर्थिक, राजनीतिक, आ सांस्कृतिक रूप से जोड़े वाला ब्यापार-बाणिज्य के मार्ग रहल बाटे। स्टेप रूट खाली भर पुराना मध्यकाल के सिल्क रूट के पुरखा ना हवे बलुक आधुनिक जमाना के यूरेशियाई जमीनी पुल के पुरखा भी मानल जाला। ई इलाका घुमंतू लोगन के कई गो साम्राज्य सभ के इलाका रहल हवे आ कई ठे आदिवासी संघ (ट्राइबल कन्फ़ेडरेशन) सब के आ प्राचीन राज्य सभ के बिस्तार क्षेत्र रहल हवे; उदाहरण खातिर शियोंग्नू, शीथिया, सिमेरिया, हूण साम्राज्य, कोरास्मिया, ट्रांसोग्जियाना, सोग्डिया, शियान्बेई, मंगोल साम्राज्य, आ गोकतुर्क खांगानाते के नाँव गिनावल जा सके ला।
बाहरी कड़ी[संपादन करीं]
- The importance of the Eurasian steppe to the study of international relations in Journal of International Relations and Development (अंगरेजी में)


text:
Hd वीडियो क्लिप्स
सूचकांक » Hd
- सुपर सेक्सी वीडियो फुल मूवी देवोका २०
- कायलिन हिंदी सेक्सी फिल्म फुल अनल
- हॉट बिगबोल्ड फुल सेक्स हिंदी फिल्म कौगर टिटफक्स और राइड्स कॉक
- श्रीमती गैबेक्तेरम अच्छी तरह से इस्तेमाल किया सेक्सी मूवी फुल हिंदी
- बिग मैन रे सेक्सी हिंदी एचडी फुल मूवी (पिक # 292)
- दो युवा वालियां एक फुल हद सेक्सी मूवी लक आदमी पर ले लो
- une rencontre सेक्सी हिंदी फुल मूवी de beneluxxx.be
- Cette beurette se fait bouffer la chatte फुल मूवी वीडियो में सेक्सी par son patron
- क्रीमपाय सेक्सी फिल्म हिंदी फुल एचडी ulyana
- इतालवी सेक्सी फिल्म फुल सेक्सी कोड संख्या 77
- गर्म गोरा गांड सेक्सी फिल्म वीडियो फुल में गड़बड़ और उसके मुँह में आया।
- हैवी मेटल 4 में अन्ना नोवा हिंदी में फुल सेक्सी फिल्म और लेक्सिंगटन स्टील
- पापा - उसके पास ओवन में एक पाई है सेक्सी पिक्चर मूवी फुल एचडी
- ऑड्री जेम्स सेक्सिएस्ट ब्लैक स्लट गड़बड़ सेक्सी मूवी फुल हिंदी
- महिलाओं का कोड़ा सेक्सी वीडियो फुल मूवी हिंदी
- फ्रेंच स्विंगर सेक्सी हिंदी फुल मूवी
- काले सेक्सी फिल्म फुल एचडी सेक्सी समलैंगिकों कुतिया
- अमेरिकन हिंदी में सेक्सी वीडियो फुल मूवी विंटेज
- मग्न गोरी क्वी सुसी सेक्सी हिंदी एचडी फुल मूवी परमात्मा
- सुपर स्पीड सेक्सी फुल मूवी हिंदी में ब्लोजॉब संकलन
- निकोल रे हिंदी में फुल सेक्सी फिल्म और क्रिस स्लेटर
- मोज़ा में सेक्स टॉय के सेक्सी फुल मूवी हिंदी में साथ खेलता गोरा
- वीटा चूसता है, चोदता है और एक विशाल चेहरा हो जाता सेक्सी मूवी फुल हिंदी है
- गलफुल्ला लील 'बिग टिट ब्लैक नन्हा बटफुक सेक्सी फिल्म फुल एचडी सेक्सी
- अच्छी टिटि फुल हिंदी सेक्स मूवी बकवास और ब्लोजॉब
- विंटेज हिंदी में फुल सेक्सी मूवी अंतरजातीय
- amateura-सियान किशोर हिंदी वीडियो फुल मूवी सेक्सी
- महान सेक्सी मूवी फुल एचडी हिंदी में घर का बना गुदा
- दानीला मोनेट तलवों हिंदी फुल सेक्सी मूवी
- सेक्सी सेक्सी फुल सेक्सी हिंदी मूवी ब्लैक एमआईएलए
- दो मुर्गा gobbling परिपक्व हनी सेक्सी फिल्म हिंदी फुल एचडी
- लिल डांसर-रीहो मात्सनाकी 4-बाय पैक्समैन सेक्सी फुल फिल्म
- एशियाई coed Kita हिंदी में फुल सेक्सी फिल्म Zen कुछ काला डिक लेता है
- एमआईएलए लैटिन मामा नीना पेरेज़ ने सेक्सी वीडियो फुल मूवी हिंदी फिशनेट पहना
- जैडा और सेक्सी मूवी फुल हड हिंदी मे Nyomi समलैंगिकों
- वह एक अच्छा दूध देने का आनंद लेता सेक्स हिंदी फुल मूवी है
- जर्मन सेक्सी हिंदी एचडी फुल मूवी दर्दनाक गधा बकवास
- बड़ा बट सेक्सी मूवी फुल हड हिंदी मे सुसान
- सोफे पर हल्के भूरे बालों वाली कट्टर सेक्स वाली सेक्सी हिंदी एचडी फुल मूवी स्टैक
- बड़े स्तन ईवा नोट्टी बेकार है और मुर्गा फुल मूवी वीडियो में सेक्सी बेकार है
- इट्टी टिटिज़ बैंग ए फुल सेक्सी मूवी हिंदी में डिल्डो, क्राई फॉर मोर
- scandi लड़कियां सेक्सी मूवी फुल हड हिंदी मे पहली गुदा सेक्स
- किसी न किसी गुदा आईआर हिंदी सेक्सी फुल मूवी वीडियो कुतिया
- टीना काई सेक्सी फिल्म फुल एचडी में लेस्बियन 01
- प्रोफेसोरा मुइतो सेक्सी वीडियो फुल मूवी गोस्टोसा
- बूटेड लेडीज हिंदी मूवी फुल सेक्सी मूवी हावी हैं
- झूलों की पार्टी सेक्सी हिंदी एचडी फुल मूवी
- इलेक्ट्रा 09 फुल मूवी वीडियो में सेक्सी
- किशोर बहुत लंबे समय तक सेक्सी फिल्म फुल एचडी में मैथुन करता है
- क्लासिक 90 का सेक्सी मूवी फुल सेक्सी मूवी डबल पेनिट्रेशन
- रूबी नॉक्स लाइव कैम इंग्लिश फुल सेक्स फिल्म शो
- 2 आबनूस hotties एक फुल सेक्सी मूवी हिंदी में मुर्गा बाहर के साथ खेल रहा है
- बालों वाले सेक्सी फुल मूवी हिंदी में बॉक्स कुतिया खिलौने
- रेड सेक्सी मूवी फुल हिंदी इंडियन लड़की के साथ गुदा
- मौली ओ'डेल सेक्सी फिल्म वीडियो फुल - सुपर हार्ड कमबख्त
- झाँझियाझिंग नर्स फुल मूवी सेक्सी हिंदी (तियावन) 002
- एम्मा लौट आती है सेक्सी फिल्म हिंदी फुल एचडी
- बिग मैन हिंदी वीडियो फुल मूवी सेक्सी रे (पिक # 256)
- मेरे अंदर मेरी सेक्सी वीडियो फुल फिल्म गांड और सह चोदो
- घर का बना वेब कैमरा फुल सेक्सी वीडियो फिल्म बकवास 86